open-index/open-wikipedia-markdown huggingface dataset:
John Tyler

**John Tyler** () sê Mī-guók dâ̤ 10 êng cūng-tūng, 1841 nièng gáu 1845 nièng câi-êng.

分類:Mī-guók cūng-tūng
分類:Mī-guók hó-cūng-tūng
Jimmy Carter

**James Earl Carter, Jr** () sê Mī-guók dâ̤ 39 êng cūng-tūng, 1977 nièng gáu 1981 nièng câi-êng.

分類:Mī-guók cūng-tūng
Rutherford B. Hayes

**Rutherford Birchard Hayes** () sê Mī-guók dâ̤ 19 êng cūng-tūng, 1877 nièng gáu 1881 nièng câi-êng.

分類:Mī-guók cūng-tūng
James A. Garfield

**James Abram Garfield** () sê Mī-guók dâ̤ 20 êng cūng-tūng, 1881 nièng 3 nguŏk 4 hô̤ gáu 9 nguŏk 19 hô̤ câi-êng.

分類:Mī-guók cūng-tūng
Benjamin Franklin

**Benjamin Franklin** () sê Mī-guók gì siŏh ciáh céng-dê-gă, kuŏ-hŏk-gă, nguôi-gău-gă gâe̤ng huák-mìng-gă. 

分類:Mī-guók ìng-ŭk
Alexander Hamilton

**Alexander Hamilton** () sê Mī-guók gì siŏh ciáh céng-dê-gă gâe̤ng gĭng-cá̤-hŏk-gă. Ĭ diŏh 1789 nièng gáu 1795 nièng sê Mī-guók gì cài-céng buó-diōng.

分類:Mī-guók ìng-ŭk
Francis Bacon

**Francis Bacon** () sê Ĭng-guók gì siŏh ciáh diék-hŏk-gă, céng-dê-gă, kuŏ-hŏk-gă, huák-hŏk-gă gâe̤ng ùng-hŏk-gă.

分類:Ĭng-guók ìng-ŭk
Warren G. Harding

**Warren Gamaliel Harding** () sê Mī-guók dâ̤ 29 êng cūng-tūng, 1921 nièng gáu 1923 nièng câi-êng.

分類:Mī-guók cūng-tūng
Chester A. Arthur

**Chester Alan Arthur** () sê Mī-guók dâ̤ 21 êng cūng-tūng, 1881 nièng gáu 1885 nièng câi-êng.

分類:Mī-guók cūng-tūng
分類:Mī-guók hó-cūng-tūng
Voltaire

**Voltaire** (), buōng-miàng **François-Marie Arouet**, sê Huák-guók gì siŏh ciáh cáuk-gă, lĭk-sṳ̄-hŏk-gă gâe̤ng diék-hŏk-gă.

分類:Huák-guók ìng-ŭk
Kiē-mùng Sì-dâi

**Kiē-mùng Sì-dâi** sê Ĕu-ciŭ 18 sié-gī cō̤-iêu gì lĭk-sṳ̄ sì-gĭ, hī sèng-âu huák-sĕng dĭ-sék, ùng-huá, kuŏ-hŏk dŏ̤ huŏng-miêng gì kiē-mùng ông-dông. Guŏng-ìng Gáik-mêng gì huák-sĕng, iâ sê Louis 14-sié sì-dâi gì giék-sók, â̤ dé̤ṳng sáung sê Kiē-mùng Sì-dâi gì kăi-sṳ̄. Huák-guók Gáik-mêng sáung sê sì-dâi gì giék-sók. Bók-guó gó muôi ô káuk-dêng gì gōng-huák.

分類:Lĭk-sṳ̄
Jean-Jacques Rousseau

**Jean-Jacques Rousseau** () sê Huák-guók gì siŏh ciáh cáuk-gă, diék-hŏk-gă gâe̤ng ĭng-ngŏk-gă.

分類:Huák-guók ìng-ŭk
Giordano Bruno

**Giordano Bruno** () sê Ùng-ngiê-hók-hĭng sì-gĭ gì siŏh ciáh diék-hŏk-gă gâe̤ng só-hŏk-gă. 

分類:É-dâi-lé ìng-ŭk
Là-lī

**Là-lī**, iâ hô̤ lā̤ **lìng-lī** (鯪鯉) hĕ̤k **chiŏng-săng-gák** (穿山甲), sê siŏh cṳ̄ng buô-ṳ̄ dông-ŭk, sĭng lā̤ dŭ sê dâing-dâing gì lìng-gák, cuō-iéu siăh tè̤ng-ngiê.

分類:Buô-ṳ̄ dông-ŭk
Ùng-ngiê-hók-hĭng

**Ùng-ngiê-hók-hĭng** (文藝復興) sê téng 14 sié-gī gáu 17 sié-gī cĭ-găng gì ùng-huá ông-dông. Ùng-ngiê-hók-hĭng téng Dṳ̆ng-sié-gī muăk-gĭ gì É-dâi-lé kī-tàu, ī-hâiu diòng gáu gó̤-lòng ciáh Ĕu-ciŭ, sê ùng-hŏk, diék-hŏk, ngiê-sŭk, kuŏ-hŏk, céng-dê gâe̤ng cŭng-gáu gáuk huŏng-miêng gì gáik-sĭng.

U
U
Leonardo da Vinci

**Leonardo da Vinci** () sê Ùng-ngiê-hók-hĭng sì-gĭ gì siŏh ciáh kuŏ-hŏk-gă, uâ-gă, ĭng-ngŏk-gă, huák-mìng-gă. 

分類:É-dâi-lé ìng-ŭk
Háik-sṳ̄-bêng

**Háik-sṳ̄-bêng** (黑死病) sê ìng-lôi lĭk-sṳ̄ diē-sié có̤i ngièng-dâe̤ng gì ŭng-ĭk cĭ ék. Ciā bâng kī-nguòng diŏh Himalaya Săng-măh, iâ ô siŏh cṳ̄ng gōng-huák gōng kī-nguòng diŏh Ŭ-hāi siàng-chê Kaffa (gĭng-dáng Crimea gì Feodosia), diŏh 1340 nièng-dâi diòng gáu gó̤-lòng ciáh Ĕu-ciŭ. Sié-gái siông ô chă-bók-dŏ̤ ô 7500 uâng nè̤ng ĭng-ôi ciā bâng sī-kó̤, Dṳ̆ng-sié-gī Ĕu-ciŭ ìng-kēu dài-dŏng ô 30%-60% dáik ciā bâng sī-kó̤.

分類:Bâng
分類:Ĕu-ciŭ
Gáu-huòng-guók

**Gáu-huòng-guók** (教皇國, Lá-dĭng-ngṳ̄: *Civitas Ecclesiae*) sê siŏh ciáh gô-dā̤ gì guók-gă, nguòng-siū sê Lò̤-mā Tiĕng-ciō-gáu gì gáu-huòng. 754 nièng gióng-lĭk, 1870 nièng ké̤ṳk Sardinia Uòng-guók (ī-hâiu gì É-dâi-lé Uòng-guók) miĕk-uòng. Gáu-huòng Pius 9-sié cāu kó̤ Vaticano, cê̤ṳ-chĭng Vaticano chiù-dù. 1929 nièng, Lò̤-mā Gáu-dìng gâe̤ng É-dâi-lé Uòng-guók chiĕng-dêng «Laterano Dèu-iók», ciáng-sék sìng-nêng gáu-huòng-guók gì miĕk-uòng gâe̤ng Vaticano Siàng-guók gì sìng-lĭk.

分類:Gô-dā̤ gì guók-gă
分類:É-dâi-lé lĭk-sṳ̄
Al Gore

**Albert Arnold "Al" Gore, Jr.** () sê Mī-guók gì siŏh ciáh hó-cūng-tūng, 1993 nièng gáu 2001 nièng câi-êng.

分類:Mī-guók hó-cūng-tūng
Dick Cheney

**Dick Cheney** () sê Mī-guók gì siŏh ciáh hó-cūng-tūng, 2001 nièng gáu 2009 nièng câi-êng.

分類:Mī-guók hó-cūng-tūng
Joe Biden

**Joseph Robinette Biden Jr.** () sê Mī-guók gì siŏh ciáh céng-dê-gă, 2009 nièng gáu 2017 nièng sê hó-cūng-tūng, 2021 nièng cêu-êng cūng-tūng.

分類:Mī-guók cūng-tūng
分類:Mī-guók hó-cūng-tūng
Mike Pence

**Michael Richard Pence** () sê Mī-guók gì siŏh ciáh  céng-dê-gă, 2017 nièng gáu 2021 nièng sê Mī-guók hó-cūng-tūng.

分類:Mī-guók hó-cūng-tūng
William R. King

**William R. King** () sê Mī-guók gì siŏh ciáh hó-cūng-tūng, 1853 nièng 3 nguŏk 4 hô̤ gáu 4 nguŏk 18 hô̤ câi-êng.

分類:Mī-guók hó-cūng-tūng
Walter Mondale

**Walter Mondale** (- 2021) sê Mī-guók gì siŏh ciáh hó-cūng-tūng, 1977 nièng gáu 1981 nièng câi-êng.

分類:Mī-guók hó-cūng-tūng
Hó-sé̤ṳ Dĕng-tìng Kēu-ciéng Sê Gă-ìng

«**Hó-sé̤ṳ Dĕng-tìng Kēu-ciéng Sê Gă-ìng**» (赴戍登程口占示家人) sê lâng ciáh chék-ngiòng (七言) lŭk-sĭ (律詩). Dô̤-guŏng (道光) nê-sĕk-nê-nièng (1842 nièng) báik-nguŏk sĕk-ék-hô̤, Hók-ciŭ-nè̤ng Lìng Cáik-sṳ̀ (林則徐) găk Să̤-ăng-siàng (西安城) gâe̤ng chió-diē-nè̤ng gó̤-biék, kiē-tiàng kó̤ sé̤ṳ-siū (戍守) biĕng-giōng gì sì-hâiu, siā lāu cī dà̤ sĭ. Dâi-dǒng „Gēu lé guók-gă sĕng-sṳ̄ ī, kī ĭng huô-hók biê kṳ̆ cĭ.“ (茍利國家生死以, 豈因禍福避趨之) sê có̤i ô-miàng gì lâng guó sĭ, ké̤ṳk hâiu-ìng diòng-sê̤ṳng mò̤-dìng. «Hùng-cō̤ Săng-bùng Sĭ-chǎu» (雲左山房詩鈔) guóng lĕ̤k diē-sié siŭ-liŏh.

## Chăng-kō̤ cṳ̆-lâiu

分類:Sĭ-gŏ̤
Gáu-huòng Linus

**Gáu-huòng Linus** sê Lò̤-mā-tiĕng-ciō-gáu gì dâ̤ 2 êng gáu-huòng. 67 nièng gáu 79 nièng câi-ôi.

分類:Gáu-huòng
Mā-lá-sĕ̤ng

**Mā-lá-sĕ̤ng** (馬拉松; Ĭng-ngṳ̄: *marathon*) sê siŏh hâe̤ng kō̤-ngiêng nâi-lĭk gì diòng-pàu ông-dông. Ciā ông-dông gì mìng-chĭng (名稱) lài-cê̤ṳ Gū Hĭ-lé-nà̤ sì-dâi Ngā-diēng gâe̤ng Pŏ̤-sṳ̆ cĭ-găng huák-sĕng gì Mā-lá-sĕ̤ng Ciéng-ĭk. Găk cī diòng ciéng-ĭk dài-dŏng, ô siŏh ciáh miàng Pheidippides gì Ngā-diēng sê̤ṳ-bĭng, ôi-lāu duòng-dâ̤ ciéng-ĭk páh-iàng gì siĕu-sék, téng Mā-lá-sĕ̤ng Bàng-nguòng bié duōng Ngā-diēng, cuòng-tiàng dâi-liŏh 42.195 gŭng-lī. Ĭ duōng gáu Ngā-diēng, siŏh gōng sák siĕu-sék, cêu sī gó̤. Mā-lá-sĕ̤ng cī hâe̤ng tā̤-ṳ̆k ông-dông cêu sê ôi lāu gé-niêng cī ciáh nè̤ng.

分類:Tā̤-ṳ̆k
Gáu-huòng Evaristus

**Gáu-huòng Evaristus** sê Lò̤-mā-tiĕng-ciō-gáu gì dâ̤ 5 êng gáu-huòng. 98 nièng gáu 106 nièng câi-ôi.

分類:Gáu-huòng
赴戍登程口占示家人

《**赴戍登程口占示家人**》是兩隻七言律詩。道光二十二年（1842年）八月十一號，福州儂林則徐敆西安城共厝裏儂告別，啟程去戍守邊疆倛時候，寫了茲題詩。大中「苟利國家生死以，豈因禍福避趨之」是最有名倛兩句詩，乞後人傳誦無停。《雲左山房詩鈔》卷六裏勢收錄。

## 創作背景

道光二十一年（1841年）六月二十八號，道光皇帝下旨，將林則徐流放伊犁。林則徐七月十四號趁鎮海出發，第二年五月遘了西安，複病了，就留西安兩月。八月十一號，天晴去了，林則徐共厝裏儂告別，共長頭囝林汝舟、嫩囝聰彝、最嫩倛林拱樞齊去戍守邊疆。卜出發倛時候，口占了兩隻詩，就離城遘西邊去了。
## 詩歌大意

頭蜀隻詩，首聯強作歡顏，表現了林則徐曠達倛胸懷；頷聯講自家問心無愧；頸聯譏諷英國無人才，講自家卜去遊歷各地；尾聯摒棄了「趙老送燈臺，一去更不來」茲蜀句蠻笑倛話。

第二首詩倛首聯，講自家老儂去了，故此體𣍐好，讓厝裏儂伓使憂慮；頷聯借了鄭國大夫子產倛「苟利社稷，死生以之」，詩歌臺中「國家」、「生死」、「禍福」、「避趨」是偏義詞，指「國」、「死」、「禍」、「避」，表現林則徐無管自家得失倛情懷；前四句乞頸聯做鋪墊，表現了伊忠君愛國倛思想；尾聯使典故表達伊浩大倛氣度共樂觀倛精神。
## 寫詩之後
林則徐野中意「苟利國家生死以，豈因禍福避趨之」茲兩句詩，野価吟誦來勉勵自家。道光二十一年十二月十一號，林則徐遘漳州倛時候，復發舊疾，但是固使茲兩句詩勉勵自家，催促快快行墿。

道光二十九年十一月廿一（1850年1月3號），林則徐帶老媽棺材轉福建倛時候，半墿中敆長沙碰著左宗棠來船裏勢拜見。講再見倛時候，林則徐親手寫「苟利國家生死以，豈因禍福避趨之」送左宗棠，之後左宗棠都使這對聯激勵自家。

江澤民講話時，仈曾野稠講「苟利國家生死以，豈因禍福避趨之」茲兩句詩，伊見覺茲兩句會使鼓勵大家儂立志爲國。1989年，江澤民離開上海時，前任上海市市長汪道涵就使「苟利國家生死以，豈因禍福避趨之」送伊；江澤民做了中共中央總書記之後，總款講鄧小平聽：「黨共人民將我安遘這位處，我定著鞠躬盡瘁，死而後已，做遘『苟利國家生死以，豈因禍福避趨之』。」1990年6月23號，江澤民著廣東虎門林則徐故居寫了「苟利國家生死以，豈因禍福避趨之」倛對聯。2009年4月23號，退老倛江澤民訪問中國聯合工程公司時，複總款共大家儂罔講罔聽：

「我真𣍐會意，我就是蜀隻上海市委書記，快勢將我選遘北京去了，故此鄧小平同志共我攀講，講『中央都決定啦，汝來當總書記』，我講另請高明吧。我直直話，我也伓是謙虛，我蜀隻上海市委書記怎講來北京了嚕？但是嘛，小平同志講『大家都研究決定了』，故此之後我就念了兩首詩，就是『苟利國家生死以，豈因禍福避趨之』，噲故此我就來遘北京了哇。」

因江澤民野稠使「苟利國家生死以，豈因禍福避趨之」，比如講「之後我就念了兩首詩，就是『苟利國家生死以，豈因禍福避趨之』」，故此這詩變成了膜蛤文化倛蜀部分，時行起去。中國野価網民伓講破，掏伊去解悶、客佻溪，或者掏自家做蠻笑。

溫家寶敆記者招待會倛時候，講了三回「苟利國家生死以，其因禍福避趨之」，固將伊當作自家倛工作態度共信念。2003年3月，第十屆全國人大一次會議任命溫家寶做國務院總理，大會後，著記者招待會，溫家寶回答德新社記者關於工作風格倛問題時，回答講：「當選以後，我心裏勢都是默念林則徐倛兩句詩——苟利國家生死以，豈因禍福避趨之。嚽就是我今後工作倛態度。」
2008年，第十一屆全國人大一次會議第二回任命溫家寶做國務院總理。之後，伊複提及茲隻詩：
「我共大家儂當面立過誓言——苟利國家生死以，豈因禍福避趨之。今旦我固想加蜀句話，就是『天變不足畏，祖宗不足法，人言不足恤』。」
2012年，敆十一屆全國人大五次會議，溫家寶表達自家最後蜀屆任期倛心情時，總款共大家講：
「我秉承『苟利國家生死以，豈因禍福避趨之』倛信念，爲國家服務正正好四十五年，我爲國家、人民傾注了我全部倛熱情、心血共精力，未謀過私利。我敢去面對人民、面對歷史。」

2013年3月，著中共中央黨校建校八十周年慶祝大會，習近平發表講話時講：「古人所講倛……『位卑未敢忘憂國』、『苟利國家生死以，豈因禍福避趨之』倛報國情懷……等等，都體現了中華民族倛優秀傳統文化共民族精神，儂家都應該繼承共發揚。」

## 條目註解

## 參考資料

分類:詩歌
喜羊羊共灰太狼

《**喜羊羊共灰太狼**》是廣東原創動力文化傳播有限公司其作品。2005年8月3號敆杭州電視臺開始播出，主要是講敆青青草原懸頂羊共狼其故事。兹動畫播出以後，敆中國有野価儂中意，遘尾遘其他位處也是總款。遘今旦已經播出上千集，上萬分鐘，固有電影上映。 

## 簡介
羊曆3513年，敆青青草原懸頂其羊村裡勢，小羊其生活罔變罔好，敆生活臺中已經有了超市、公司，固有學校等等。但是，就敆羊村其對面，有兩隻號灰太狼共紅太狼其狼，也盯上了羊村裡勢其羊。就總款，蜀場羊共狼其戰爭，開始了。

## 主要角色
### 羊
#### 喜羊羊
喜羊羊是青青草原懸頂躃其最快其羊，也是最聰明其羊。伊敆羊村裡勢其大肥羊學校讀書，書也讀其野好，固是村長慢羊羊其幫手，盡稠對手慢羊羊做野価事計。敆朋友有危險其前後伊都是頭隻徛出來其羊，再憑伊其頭腦做好所有其困難，所以伊是羊村其小英雄。

#### 美羊羊
美羊羊是羊村裡勢最俊其羊，也會做服裝，做食，做其他有耐心其事計。但是會盡稠啼嘛，膽也野小，著有喜羊羊共其他其羊來保護伊。
#### 懶羊羊
懶羊羊是青青草原懸頂最懶其羊，日日都想著去去睏共食野価其乇，最厭去運動跑步，所以灰太狼每蜀次都想搦伊，但是伊其運氣也好，灰太狼也盡稠搦𣍐著伊。

#### 沸羊羊
沸羊羊是羊村裡勢最猛其羊，也是最勇敢其羊，但是伊野惊胶蚻，蜀看見胶蚻面就白了。伊做事計也是野衝動，透底都無插做完其後果是什乇。

#### 暖羊羊
暖羊羊是盤羊族其羊，是大肥羊學校新來其轉校生，也是班級裡勢其班長，伊羊野好，盡稠對手其他其羊。但是羊恰好也盡稠乞其他動物騙，譬如講盡稠乞灰太狼騙。
#### 慢羊羊
慢羊羊是羊村裡勢其村長，也是小羊其先生，固是蜀隻發明家，伊盡稠做野価發明，但是野価也都是失敗其，做發明其前後頭縣頂固有草會出來。
### 狼
#### 灰太狼
灰太狼是狼族其狼王，也是紅太狼其唐餔。伊共伊其老媽紅太狼住敆青青草原其狼堡。由於盡稠搦𣍐著羊，所以盡稠乞紅太狼搦來拍。伊乞羊拍敗其前後都會講「我一定會行轉其」只句話，不過遘尾經過了只般価事計後，最後共喜羊羊做成了朋友。
#### 紅太狼
紅太狼是灰太狼其老媽，共灰太狼住敆青青草原其狼堡。伊其武器是平底鍋，盡稠掏平底鍋來拍灰太狼。但是伊也野疼伊其唐餔灰太狼，也野疼伊其囝小灰灰。
#### 小灰灰
小灰灰是灰太狼共紅太狼其囝，也是小羊其朋友，特別共懶羊羊其感情野好。伊是蜀隻野可愛其狼，蜀看見郎爸灰太狼敆天懸頂飛其前後就野歡喜。

## 動畫

## 電影

## 播出其國家共地區
包括敆大中華地區播出以外，喜羊羊共灰太狼固有敆全球超過50多萆國家共地區使英語共超過10種當地其語言播出過，下底是有播出地方其部分名單。

### 亞洲
孟加拉、不丹、印度、尼泊爾、馬爾代夫、巴基斯坦、斯里蘭卡、文萊、柬埔寨、東帝汶、印度尼西亞、老撾、蒙古、緬甸、菲律賓、新加坡、馬來西亞、泰國、韓國、越南。

### 大洋洲
澳洲、新西蘭、帕勞、巴布亞新幾內亞、密克羅尼西亞、斐濟、馬紹爾群島、吉裏巴斯共和國、所羅門群島、東加、諾魯、圖瓦盧、薩摩亞、萬那杜、庫克群島、法屬玻裏尼西亞、關島、新喀里多尼亞、紐埃島、馬里亞納群島、大溪地、托克勞、沃利斯、富圖納。

## 參考資料

分類:動畫
Friuli-Venezia Giulia

**Friuli-Venezia Giulia** sê É-dâi-lé gì siŏh ciáh duâi-kṳ̆.


分類:É-dâi-lé gì duâi-kṳ̆
呆豬囝

《**呆豬囝**》（）是蜀隻益智遊戲，由Rovio娛樂做，趁茲萆公司倛作品《憤怒鳥》衍生。遊戲敆二〇一二年九月廿七號發佈。客佻茲隻遊戲倛儂，卜想蜀計，幫綠豬囝偷鳥卵。

## 遊戲簡介
《呆豬囝》裡勢，客佻倛儂變蜀隻嫩綠豬去，使數量有限倛零件做成乞豬坐倛交通工具。

## 參考資料


## 外頭鏈接
*Rovio官方網站
*《搗蛋豬》官方網站 
*搗蛋豬倛Twitter
*搗蛋豬倛Facebook
*搗蛋豬倛微博

分類:電子遊戲
Agatha Christie

**Agatha Christie** () sê Ĭng-guók tŭi-lī siēu-siók cáuk-gă. Gŏng-gé̤ṳ Guinness Sié-gái Gī-luŏh tūng-gié, Agatha Christie sê lĭk-sṳ̄ siông dék sêu huăng-ngìng gì cáuk-gă. Nâ sê sáung diē ĭ cuòng-buô hìng-sék gì cáuk-pīng, nâ ô *[[Séng-gĭng]]* gâe̤ng William Shakespeare gì cáuk-pĭng cūng siĕu-sêu-liông chiĕu-guó ĭ.

## Cuō-iéu cáuk-pīng
* *[[Roger Ackroyd Mèu-sák-áng]]* (*The Murder of Roger Ackroyd*, 1926)
* *[[Dĕ̤ng-huŏng Kuái-chiă Mèu-sák-áng]]* (*Murder on the Orient Express*, 1934)
* *[[Nà̤-lò̤ Ò̤ Chāng-áng]]* (*Death on the Nile*, 1937)
* *[[Sĕk ciáh Ŭ-nè̤ng-giāng]] (*Ten Little Niggers'', 1939)

## Nguôi-buô lièng-giék
* Guăng-huŏng Uōng-câng

分類:Ĭng-guók ìng-ŭk
分類:Cáuk-gă
Ngài-dṳ̆-giāng

**Ngài-dṳ̆-giāng** () sê siŏh ciáh iék-dê iù-hié (益智遊戲), iù Rovio Ngṳ̀-lŏ̤h (--娛樂) có̤. Téng cī bĭh gŭng-sṳ̆ gì cáuk-pīng «Hūng-nô-cēu» iēng-sĕng. Iù-hié găk 2012 nièng gāu nguŏk nĭk chék hô̤ huák-buó. Káh-dièu cī ciáh iù-hié gì nè̤ng, bók siōng siŏh gé, bŏng lṳ̆k-dṳ̆-giāng tău cēu-luāng.

## Iù-hié Gāng-gái
«Ngài-dṳ̆-giāng» diē-sié, káh-dièu gì nè̤ng biéng siŏh ciáh nâung lṳ̆k-dṳ̆ kó̤, sāi só-liông ô-âing gì lìng-giông (零件) có̤ siàng ké̤ṳk dṳ̆ sôi gì gău-tŭng gĕ̤ng-gê̤ṳ (交通工具).
## Chăng-kō̤ Cṳ̆-lâiu

## Nguôi-dēu lièng-giék
*Rovio guăng-huŏng uōng-câng
*«Ngài-dṳ̆-giāng» guăng-huŏng uōng-câng 
*Ngài-dṳ̆-giāng gì Twitter
*Ngài-dṳ̆-giāng gì Facebook
*Ngài-dṳ̆-giāng gì mì-báuk (微博)

分類:Diêng-cṳ̄ iù-hié
臺灣

**臺灣**（音或者Dài-uàng，閩南話：*Tâi-oân*，英語：*Taiwan*）是太平洋懸頂其蜀萆島嶼，敆中華人民共和國福建省東部，是中華民國主要其管轄區。**臺灣**本來該當讀做「Dài-uàng」，漢字寫做「臺員」。

舊底西方也叫臺灣做Formasa（趁葡萄牙語 Ilha Formosa 來其，意思是「美麗其島嶼」）。

## 歷史

古早早，就有講南島語系其原始民族住著臺灣。再遲遘15世紀，都無受漢族文化其影響。

1624年遘1662年，臺灣乞荷蘭統治。荷蘭政府調福建沿海居民搬遘臺灣開發。

1662年2月1號，鄭成功軍隊拍赢荷蘭軍隊，佔領臺灣，建立東寧國。

1863年，清朝將軍施琅拍赢東寧國，由是，臺灣成為清朝其領土。

1895年，中日甲午戰爭爆發，清朝政府共臺灣割去日本。

1911年，辛亥革命爆發，中華民國成立，清朝倒臺。1945年，日本戰敗，中華民國開始統治臺灣。1949年，中華民國國民革命軍著國共內戰失敗，走去臺灣。於是，臺灣代表中華民國，一直遘今旦。

## 人口
根據2005年其估量，臺灣有2,290萬儂，有98%是漢族。著漢族臺中，有86%是早期其漢族移民，包括講閩南話其Holo儂共講客話其客家儂，其他其漢族都是1949年跟𡅏國民黨走遘臺灣其中國大陸人。

遘有2%（大約卜50萬儂）其人口是臺灣其原住民，譬如講平埔族共高山族。

## 文化
臺灣其文化主要是趁中國大陸傳來其，也受著日本共美國文化其影響。1990年代，臺灣開始本土化運動，真価臺灣本地文化（Holo、客家儂共原住民）都開始復興。

分類:中華民國
分類:臺灣
天皇

**天皇**是日本皇帝使倛稱號。

天皇這詞最早是趁中國唐朝傳過其，許辰候唐高宗就稱「天皇」。
分類:日本分類:君主
北竿島

**北竿島**是馬祖列島中北部倛蜀萆島嶼。

島懸頂有野価石頭起其厝。有民謠總款唱𡅏：「蜀漲蜀落連江水，蜀石蜀瓦閩東情。」島頂倛芹壁村，有馬祖最有代表性倛閩東傳統聚落建築。使形狀𣍐蜀樣倛花崗石起厝，成了蜀座蜀座堅固倛堡壘。
## 參考資料

分類:十邑
烏龜

**烏龜**是蜀種爬行動物，背懸頂有硬倛殼殼。

烏龜命野長，有倛龜蜀頭會活幾百歲。

敆馬祖，烏龜復號𡅏**芹囝**。馬祖北竿島就有蜀隻村名字號𡅏芹壁，附近海𡅏有蜀隻「龜島」。
## 參考資料

分類:爬行動物
二十二 (2017年電影)

《**二十二**》是蜀部記錄電影，由郭柯導演，題材是慰安婦，2017年公映。茲部紀錄片記錄了中國22名乞逼迫做慰安婦倛受害者，伊各儂倛生存現狀。敆2014年開始䀹。遘了2017年8月14號，也就是世界慰安婦紀念日，敆中國上映。

電影乍開始䀹倛時候，中國大陸公開身份倛受害者儷有22名，電影因此得名。電影公映時，22隻儂就長8隻在世。
## 參考資料

分類:電影
三明治

**三明治**（英文：）是蜀種碎食。著麵包裏勢放肉、乳酪、蔬菜等等食其乇，復加調味料、酱汁，隨便配合，就會做成。
分類:飲食
Nê-sĕk-nê (2017 nièng diêng-īng)

«**Nê-sĕk-nê**» sê siŏh buô gī-liŏh diêng-īng (記錄電影), iù Guóh Kê (郭柯) dō̤-iēng, dà̤-cài sê ói-ăng-hô (慰安婦), 2017 nièng gŭng-ióng. Cī buô gī-liŏh-piéng gé-liŏh lāu Dṳ̆ng-guók 22 miàng ké̤ṳk bék-páe̤k có̤ ói-ăng-hô gì sê̤ṳ-hâi-ciā, ĭ-gáuk-nè̤ng gì săng-còng hiêng-câung (生存現狀). Găk 2014 nièng kăi-sṳ̄ kiák. Gáu lāu 2017 nièng 8 nguŏk 14 hô̤, iâ cêu sê Sié-gái Ói-ăng-hô Gī-niêng-nĭk (世界慰安婦紀念日), găk Dṳ̆ng-guók siông-ióng.

Diêng-īng cá kăi-sṳ̄ kiák gì sì-hâiu, Dṳ̆ng-guók Dâi-lṳ̆k gŭng-kŭi sĭng-hông gì sê̤ṳ-hâi-ciā nâ ô 22 miàng, diêng-īng gó-chṳ̄ dáik-miàng. Diêng-īng gŭng-ióng sì, 22 ciáh nè̤ng cêu duông 8 ciáh câi-sé.

## Chăng-kō̤ Cṳ̆-lâiu

分類:Diêng-īng
Báe̤k-găng-dō̤

**Báe̤k-găng-dō̤** (北竿島) sê Mā-cū Liĕk-dō̤ dṳ̆ng-báe̤k-buô gì siŏh bĭh dō̤-sê̤ṳ.

Dō̤ gà̤-dēng ô iā sâ̤ siŏh-tàu kī gì chió. Ô mìng-ièu ciŏng-uâng chióng lā̤: „Siŏh dióng siŏh lŏk Lièng-gŏng cūi, siŏh sĭk siŏh nguā Mìng-dĕ̤ng cìng.“ (蜀漲蜀落連江水, 蜀石蜀瓦閩東情.) Dō̤-dēng gì Kṳ̀ng-biék-chŏng (芹壁村), ô Mā-cū có̤i ô dâi-biēu-séng gì Mìng-dĕ̤ng diòng-tūng cê̤ṳ-lŏk gióng-dê̤ṳk. Sāi hìng-câung mâ̤ siŏh-iông gì huă-gŏng-sĭk kī-chió, siàng lāu siŏh cô̤ siŏh cô̤ giĕng-gó gì bó̤-lūi.
## Chăng-kō̤ ùng-hióng

分類:Sĕk-ék
Săng-mìng-dê

**Săng-mìng-dê** (Ĭng-ùng: sandwich) sê siŏh-cṳ̄ng chó̤i-siăh. Diŏh miêng-bău diē-sié bóng nṳ̆k, ṳ̄-lŏk, sŭ-chái dēng-dēng siăh gì nó̤h, bô gă diêu-ê-lâiu, cióng-cáik, sùi-biêng puói-hăk, cêu â̤ có̤ siàng.

分類:Īng-sĭk
茉莉花茶

**茉莉花茶**，舊底復號𡅏**香片**，是蜀種挈茶箬共茉莉花摳蜀堆做倛蜀種茶。

茉莉花茶最早是福州儂發明倛。

分類:飲食
金正恩

**金正恩**（，1984年1月8號-）是朝鮮民主主義人民共和國倛第3隻領導人（由2011年開始遘現在）。伊是金正日倛囝。
分類:朝鮮民主主義人民共和國人物
漢藏語系

**漢藏語系**是語言學家按譜系分類法劃分倛蜀組語群，但是劃分倛形式野価。茲隻語系至少有漢語共藏緬語族，共總有約400種語言，主要分布敆中國、緬甸、印度、尼泊爾、不丹、孟加拉等等亞洲各國、地區。按使倛儂倛儕少去算，是第二大語系，儷比印歐語系少。
分類:語言
優管

**YouTube**是蜀隻乞儂分享電影其網站，著2005年2月成立，今旦是世界上最大其電影分享網站。敆中國大陸，俗稱**油管**。馬來西亞翻譯成**優管**。

2006年10月，YouTube乞谷歌收購。
分類:網站
Ciòng

**Ciòng** (泉, gĭng-dáng tĕ̤k có̤ *cuòng*) sê dê-hâ-cūi păk gáu diê-dău sū hìng-siàng gì tiĕng-iòng sū-câi. Gŏng-gé̤ṳ cūi gì ŭng-dô, ciòng iâ â̤ buŏng có̤ lēng-ciòng gâe̤ng ŭng-ciòng (iâ hô̤ lā̤ tŏng 湯).

分類:Dê-lī
Cūi-dōng-cūi-puóng

**Cūi-dōng-cūi-puóng** sê dê-giù gì hāi-iòng gâe̤ng gĕ̤ng-ò̤ biēu-méng gì cūi sêu diŏh nĭk-tàu, nguŏk gì uâng-iū-īng-lĭk gâe̤ng dê-giù cê̤ṳ-duóng gì īng-hiōng, găk mūi gĕ̤ng cā-tàu gâe̤ng màng-buŏ gáuk ô siŏh huòi cūi-dōng gâe̤ng cūi-táuk. Cūi-méng biéng gèng gì guó-tiàng hô̤ lō̤ **cūi-dōng**, cūi-méng biéng dă̤ gì guó-tiàng hô̤ lō̤ **cūi-puóng** hĕ̤k-chiā **cūi-táuk**.

分類:Dê-lī
Dê-lī cô̤-biĕu hiê-tūng

**Dê-lī cô̤-biĕu hiê-tūng** sê iù gĭng-dô gâe̤ng ūi-dô cū-siàng gì cô̤-biĕu-hiê, bô hô̤ lā̤ **gĭng-ūi-dô** (經緯度).

分類:Dê-lī
電腦

**電腦**，也號𡅏**計算機**，是現代倛蜀種野高級倛電器，最早是掏𡅏當計算器使倛，遘尾了現在發展野駃，會中做野価事計。

分類:信息
分類:電器
西禪寺

**西禪寺**是福州倛蜀隻禪寺，敆鼓樓區怡山懸頂，邊頭是福州大學怡山校區。

西禪寺是敆唐朝咸通8年（867年）起倛，最早號𡅏清禪寺，遘尾了改名延壽寺、長慶寺，最終號𡅏今旦倛西禪寺。
分類:佛教分類:福州分類:寺
刀劍神域劇場版：序列之爭

《**刀劍神域劇場版：序列之爭**》（日本話：），是蜀部日本倛動畫電影。川原礫依據伊原來倛《刀劍神域》做了茲蜀部全新倛作品。最早，2017年2月18號敆日本上映。之後同蜀年，敆東南亞、歐洲、美洲按順序播放。2017年3月，4DX版本陸續上映。茲部電影將動畫版第二季倛事計接下去講，講𡅏蜀件號𡅏歐古瑪（Augma）倛新機種敆AmuSphere安全性強化版之後發佈，開發倛儂自家講嚽使了擴張現實（AR）模式，會安全會安心，但是復讓桐人伊各儂碰着了其他野危險倛事計。

## 故事
### 劇情背景
2022年，茅場晶彥開發了「NERvGear」，嚽是世界頭蜀款專門掏去「完全潛行」倛裝置。茅場晶彥是量子物理學者，也是設計遊戲倛儂。伊因爲茲兩萆身份聞名。

「NERvGear」裝置有虛擬現實（VR）功能，外型真像拳擊護具，會將頭包起去。這設計野新，敆醫療、通信、金融交易等等方面都有乇使。蜀款號𡅏《刀劍神域》（SAO）倛遊戲也敆茲邊發佈。但是遊戲發佈頭蜀日，客佻倛儂就乞關敆游戏裏——意識清醒𣍐來。將遊戲裏鬼怪都刣死去乍會離開。最後蜀萬把儂𡅏死了六千多。嚽就是SAO事件。之後誕生了「強化安全性」倛機種「AmuSphere」。四年後，新世代擴張現實（AR）機種奧格瑪（Augma）問世。裝置去去完全潛行功能，將擴張現實功能發揮遘極致，讓儂會清醒使用。復搭配了蜀款號𡅏《序列之爭》倛專屬遊戲，是大型多人在線角色扮演遊戲（MMORPG）。總款復方便復安全倛機制，讓奧格瑪仂久就敆後生囝𡅏大傳。

### 劇情大綱
2026年，歐古瑪裝置搭配《序列之爭》茲款遊戲開始賣。歐古瑪是AmuSphere倛後繼裝置，會掏去頌。

亞絲娜（Asuna）、莉茲貝特（Lisbeth）、西莉卡（Silica）邀請桐人客佻《序列》，齊去拍艾恩格朗特（Aincrad）倛大魔頭。桐人共亞絲娜遘了許邊，碰着克萊茵（Klein）——風林火山公會倛會長。伊各儂卜拍魔頭，看見了悠那（Yuna）。伊是虛擬歌手，敆遊戲裏有野価儂野中意伊。伊唱了歌，乞參加倛儂野厲害倛戰鬬效果。擴張現實裏勢，動作反應野駃。桐人頭蜀回相拍，適應𣍐來，伓着勢拍𣍐贏。蜀隻號𡅏瑛二倛儂，敆遊戲裏排第二名，來共大家儂成。魔頭含不撮𡅏拍伊各儂，力野大，但是伊幫助大家儂成功防禦。仱亞絲娜躄上去刣死魔頭。馬上完成倛時候，瑛二對亞絲娜嫩聲講𡅏「切換」（Switch），讓亞絲娜想遘《刀劍》戰鬬倛語言。半暝，風林火山倛蜀隻成員轉厝墿中，覷遘道具卜揢，含不撮乞瑛二拍，野受治，住醫院去了。

第二日暝晡，風林火山直直等乞拍倛成員，等野𣆯未來，讓亞絲娜自家先去。克萊茵伊各儂𣍐仈成員着醫院，開始拍了固着𡅏徛，含不撮乞另蜀隻魔頭共瑛二拍。明旦，桐人轉遘前晚相拍倛公園，啟動《序列》，看見蜀隻諸娘囝，頌𡅏白色倛衣裳，是連帽倛連身裙。伊指囇遠方，仱馬上消失去。桐人共詩音拍死別蜀隻魔頭之後，結衣發現艾恩格朗特魔頭倛出現順序，共《刀劍》倛迷宮地圖同蜀樣。桐人共亞絲娜攀講，講遘茲件事，發現瑛二是「SAO事件」倛倖存者，以前也是「血盟騎士團」倛成員，名字叫「鸚鵡螺」。

之後亞絲娜、莉茲貝特、西莉卡拍魔頭時，復覷遘悠那共瑛二。敆魔頭前頭，西莉卡乞瑛二拍倒去，亞絲娜躄上去保護伊，故此自家乞拍，無血去了，無辦法再相拍，固進了醫院。亞絲娜敆醫院卜回想《刀劍》時倛事計，但是發現相關記憶開始慢慢𣍐記。桐人來看亞絲娜，會仈茲件事計，就發現歐古瑪會掃描儂腦，固會奪去特定記憶。其他SAO事件倛倖存者，若客佻了《序列》，也有可能發生同樣倛事計。桐人共詩音利用共魔頭相拍倛機會調查，注意遘若有SAO事件倖存者乞拍遘無血，就有乇趁伊頭頂飛出去。乇真像毬，會發光，飛野懸，直直遘天頂倛無人機，乞蒐集去。無人機據講是掏來輔助遊戲運行倛。結衣跟毬去，乞遊戲系統擋去，趕𣍐上。之後，桐人復覷遘頌白色衣裳倛諸娘囝，同樣倛動作重複無停。桐人共結衣認真探究，發現諸娘囝指倛是「東都工業大學」。

起動菊岡安排後，桐人敆學校共設計奧格瑪倛重村教授會面，但是教授夫乇都伓答。會面完了，桐人注意遘重村教授辦公桌懸頂有蜀張真像悠那倛相片。桐人問囇菊岡，會曉了就是重村教授倛女囝悠那敆SAO事件死去。桐人遘亞絲娜厝裏看伊，讀囇伊日記，發現伊因為𣍐記《刀劍》時期倛回憶，𣍐記共桐人做了約定，驚自家共桐人倛關係會改變。仱桐人發誓卜乞亞絲娜奪來記憶。離開亞絲娜倛厝後，看見頌白色衣裳倛諸娘囝，確認伊就是悠那。桐人卜自家去相拍，但悠那講桐人聽――伊定著提陞排名。之後桐人拍魔頭野稠，排名罔拍罔懸。

幾日後，客佻《序列》倛儂都遘新國立體育館去聽悠那唱歌。瑛二逼迫桐人共伊決鬬。若桐人贏伊，亞絲娜記憶乍掏還桐人。但是桐人排名固比伊低，是第九名。最後桐人贏去伊，瑛二講了事實——重村教授卜奪去事件倖存者倛記憶，來做共伊女囝蜀樣倛虛擬人工智能。儂若乞魔頭拍遘無血，系統就自動使《序列》倛無人機讓奧格瑪發出高功率信號，奪去記憶。總款共「NERvGear」同樣都會死儂。

艾恩格朗特倛魔頭著𡅏體育館拍儂，拍𡅏真淒慘，悠那躄來保護亞絲娜等等儂。桐人轉來，悠那復講桐人聽——奧格瑪會使無人機去啟動「完全潛行」功能，刣死著《刀劍》第蜀百樓倛魔頭，就會結束茲般喫虧倛事計。桐人乞亞絲娜定婚戒指，就共大家行去。
遘了第蜀百樓「紅玉宮」，桐人、莉茲貝特、西莉卡、艾基爾、詩音拍魔頭拍𡅏野喫虧。直直遘結衣叫亞絲娜、莉法、克萊茵共其他客佻《妖精國度》（ALO）、《幽靈子彈》（GGO）倛儂來參蜀骹，復將伊各儂敆《刀劍》倛能力共裝備恢復，乍刣死魔頭。大家聽遘有儂恭喜勝利，是茅場晶彥倛聲音。系統乞桐人蜀把野厲害倛劍，嚽是遊戲獎勵。

桐人趁「完全潛行」轉遘演唱會，敆《序列》倛排名變成第一，復使新倛劍將魔頭都刣死去。重村教授直直徛敆原來運營《刀劍》倛歐古瑪服務器房，仱乞菊岡搦去。悠那將記憶掏還倖存者，復講桐人伊各儂聽——伊自家倛願望儷是唱歌。仱悠那共依附敆第蜀百樓魔頭倛源代碼齊消失了。

風波之後，第二版《SAO事件記錄》最後加了兩行：「有蜀隻歌者使自家倛聲鼓勵別儂。」
桐人共亞絲娜實現自家敆艾恩格朗特許倛承諾。亞絲娜將定婚戒還桐人，期待桐人乞自家戴，什乇什乇。
但是此刻應該審問重村教授倛菊岡，將教授帶遘另蜀家工作室，卜做另蜀項計劃，號𡅏「RATH」。

## 參考資料

分類:電影
2016年帝吧出征事件

**2016年帝吧出征事件**，也乞中國大陸網民叫作**Facebook表情包大戰**，是講2016年1月20號敆百度貼吧李毅吧（也號𡅏**帝吧**）網絡論壇提議由部分中國大陸網民做其蜀項利用翻牆軟件來突破防火長城，敆蔡英文茲幾隻政治人物共《蘋果日報》、三立新聞網各萆媒體其Facebook主頁大量發布評論其事件。評論底裡有嘢価中國大陸網絡稠使其圖片表情，嚽也是兹萆事件其特點。
## 起因
事計其起因蜀部分是臺灣三立新聞敆周子瑜國旗事件臺中其表态，三立新聞引遘PTT臺灣網民發言聲稱「強國儂其玻璃心復碎了」，經過黃安宣傳共舉報，引發部分中國大陸網民不滿。敆周子瑜發布道歉視頻之後，中國大陸演員林更新發布了蜀條微博，調侃周子瑜「道歉恰突然，𣍐赴背稿」，故此引發部分臺灣網民其強烈不强烈不滿。對林更新Facebook開啟留言漫罵，接下兩岸網民爆發「表情包大戰」。固加1月14號羅志祥敆出席活動辰候乞問遘共中國大陸其嘉賓合作有什乇感想，羅志祥表示：「伓使分許滿清楚，因為儂家都是中國人。」引來台下蜀片陣歡呼，也引發臺灣網民不滿，仱就開始攻擊，敆Facebook懸頂大作交戰，共嚽對比鮮明其是中國大陸其叫好聲。民進黨敆臺灣選舉臺中勝以後復激起了中國大陸網民其不滿。

茲萆活動其蜀隻发起儂認為講：「真稠上Facebook其儂都會別，臺灣對大陸直頭有偏見，都見覺大陸儂無素質，蜀地兜拉屎拉尿。茲萆活動會使改變臺灣儂對大陸其偏見吧」，也是「為𡅏告訴臺獨分子，中國是統一其，𣍐因為汝茲幾隻儂做分裂去。」

事計其發起儂是趁百度貼吧其李毅吧來其，百度貼吧是中國大陸其論壇網站，自稱是「全球最大其中文社區」，特點是各論壇（「貼吧」）使某主題命名。「李毅吧」原底是關於中國足球運動員李毅其網絡論壇，關注用戶大概2386萬。因為李毅綽號「大帝」，故此茲萆論壇參與儂為論壇起名字「帝吧」、「D吧」、「D8」等等，復叫做「百度盧浮宮」。因為參與人數真価，真稠參加或者發起群體性網絡事件，固加破壞能力真強，故此有「帝吧出征，寸草不生」其講法。但是因為Facebook其功能共百度𣍐同樣，故此帝吧出征其效果無預期其許滿好，乞嘢価臺灣網民譏笑大陸網民是「帝吧出征，笑到往生」。。

## 經過

### 預熱
2016年1月20號凌晨2點左右，新浪微博網民「赵日天233号」發布蜀條「今旦冥晡7點出征fb共對岸臺獨同志做友好交談」其微博，嘢快轉發過萬，乞刷上新浪微博其熱門話題榜。然後，更価關於「遠征FB其帖子」其「作戰部署」趁伊其微博底裡傳出，茲隻網民敆微博底裡表示，「官方發言賬號儷有這蜀萆」、部署工作就此开始。「出征隊伍」乞分成两萆總群共一萆前線部隊，每萆總群下底復設有6路緃隊，收集「臺獨」言論、圖片等等情報工作、宣傳共組織工作（透過发帖召集人马）；「武器」裝備工作（製作表情包）；對外交流工作（外語翻譯）；戰場清理工作（舉報「臺獨」言論），再加上蜀萆粵語组，對應創立6萆个QQ群。

中國大陆網民預計敆7點辰候對臺灣各大媒體Facebook粉絲團發起「進攻」，著使「自製表情」、「網絡言語攻擊」、「檢舉」等手段，敆臺媒粉絲團大量刷屏，目的是著讓粉絲團關閉。為𡅏茲回其「出征」，有其網民甚至固自製「教戰手則」，也有人提供表情圖懶人包，還提醒伓嗵使習近平其照片做表情，避免遭對方改圖。同時有一萆鬥魚TV直播間敆6:30左右开播，直播註冊Facebook賬號，再普及事計其前因後果，讓無法翻牆其網民也會使「共襄盛舉」，消息發布以後，三立、東森等等臺灣媒體纷都報道了這萆消息。。1月20號下晝1點38分，距離微博臺中預告其冥晡7點「遠征」固有5點鐘，「6組帝吧反TD（臺獨）出征群」其QQ群底裡發布頭蜀萆群公告，公告臺中要求每蜀隻位成員「無講欛欛話、無發任何中國領導儂其相片、著攻擊臺獨言論，𣍐使全盤否定、一切行动聽指揮」。然後，「關於去戰場」、「參戰須知」、「注意事項」等公告逐一發布，公告臺中明確規定好步骤，先去占領其輿論地，由于涉及境外媒体，群文件中固為群民准备了29个Facebook賬號，7萆翻牆軟件。蜀隻負两責作圖其成員透露，昨暝13點左右，新建其5萆群都因人數上限，加無挃底。伊所敆其製圖組也不斷有新儂加底，𣍐別製圖其負責收集資料圖片，會製圖其負責製作表情包圖片，然後上傳遘群相冊，供其他「戰友」使。

### 中國大陸方面
暝晡7點辰候，中國大陸網民衝底Facebook，7點正遘7點3字辰候衝底三立新聞主頁，7點3字遘7點半是蘋果日報主頁，然後是蔡英文個儂主頁，同時乞衝底其固有自由時報、何韵诗、林更新、周子瑜等機構共個儂其Facebook主頁。中国大陸網民開始對茲几萆粉絲團發表大量評論，固加發表情包。大量表情包括「八荣八耻」全文、「社會主義核心價值觀」全文、滿漢全席、中國山水畫等等內容佔滿各萆大戰場其評論頁。共此前百度貼吧幾回爆吧𣍐同樣，茲回帝吧「远征」組織儂規定「有組織、有紀律」，帝吧相關組織儂敆組建其多萆QQ群底裡多回強調文明用語，無發黃圖，反臺獨但不反臺灣人民 ，隨後翻譯組固共多國語言版本其反臺獨聲明翻譯出來，有其表情包風景圖也蓋上印章，強調「反臺獨專用」。暝晡7點，多萆平臺迅速乞中國大陸網民佔領，各隻網民透過刷詩歌、表情包等方式刷粉絲專頁，有其平臺選擇關閉評論來避開。因為無法敆中國大陸境內直接登底Facebook，故此茲回帝吧打擊「臺獨」事計敆各萆直播平臺懸頂廣泛傳播，首先開通直播其是鬥魚TV，同時觀看其人數嘢快就超過10萬，後頭乞鬥魚官方關閉。然後Bilibili、虎牙直播、熊猫TV等等多萆平臺也先後跟𡅏直播，但是然後𣍐㤚就乞直播平臺關閉。

### 臺灣方面
因為部分「參戰」其中國大陸網民躃鄭「戰場」，敆茲回事計懸乞牽連其固有「三立娛樂星聞」𧹔號，不過三立娛樂星聞不旦無反擊，固加固指出「戰場」，加上「三立新聞」其鏈接，固得遘大批中國大陸網民其喜愛。「三立新聞」雖然是主要戰場，但是巧妙地避開互撕互罵進退兩難其狀態，發布「圖都嘢有味啊」等等言論。但是然後三立新聞也发表「北歐國家對臺灣友好，挪威承認臺灣是蜀萆國家」其新聞，但是半點鐘以後就乞《環球時報》共挪威外交部澄清，挪威外交部官方微博也發表聲明，支持蜀萆中國。三立之後復發出蜀萆「7隻瑞典議員支持承認臺灣是蜀萆國家」其新聞，不過21號中午瑞典也仿效挪威做法，敆官方微博發表聲明。三立最後關閉評論功能，也将2016年其所有FB博文全面刪除。據統計，20號暝晡三立新聞其FB留言量，比三立新闻一般情況下囫圇年其留言量固𡅏価。民進黨方面，蔡英文FB蜀條「國會議長中立化」博文蜀下七刷屏2萬多條回覆，大多都是簡體字其「反臺獨」言論。對蔡英文FB遭遘中國大陸網民刷屏茲件事計，民進黨表示「歡迎光臨民主自由其臺灣」，固加表示𣍐刪。

## 參考資料

## 外部鏈接
* BBC中文網其報道
* 自由亞洲電臺其報道 
* 星島環球網其報道 
* 新浪網其報道
分類:中國
Dĕ̤ng-sié

**Dĕ̤ng** (東) hĕ̤k **dĕ̤ng-sié** (東勢) sê Nĭk-tàu chók gì huŏng-ôi, gâe̤ng să̤-sié siŏng-dó̤i, iâ ô **dĕ̤ng-bèng** (東爿), **dĕ̤ng-huŏng** (東方) gì gōng-huák.

Cī bĭk cê găk Hók-ciŭ-uâ tĕ̤k-cṳ̆-ĭng diē-sié iâ tĕ̤k **dŭng**.

分類:Dê-lī
Să̤-sié

**Să̤** (西) hĕ̤k **să̤-sié** (西勢) sê Nĭk-tàu lŏ̤h-săng gì huŏng-ôi, gâe̤ng dĕ̤ng-sié siŏng-dó̤i, iâ ô **să̤-bèng** (西爿), **să̤-huŏng** (西方) gì gōng-huák.

分類:Dê-lī
Báe̤k-sié

**Báe̤k** (北) hĕ̤k **báe̤k-sié** (北勢) sê sé ciáh huŏng-ôi cĭ-ék, gâe̤ng nàng-sié siŏng-dó̤i, iâ ô **báe̤k-bèng** (北爿), **báe̤k-huŏng** (北方) gì gōng-huák.

分類:Dê-lī
Nàng-sié

**Nàng** (南) hĕ̤k **nàng-sié** (南勢) sê sé ciáh huŏng-ôi cĭ-ék, gâe̤ng báe̤k-sié siŏng-dó̤i, iâ ô **nàng-bèng** (南爿), **nàng-huŏng** (南方) gì gōng-huák.

分類:Dê-lī
2016 nièng Dá̤-bă chók-cĭng sê̤ṳ-giông

Dṳ̀-kŭi dĕk-biék ció-mìng, nâ-mò̤ cī-biĕh dèu-mŭk gì sū-iū sì-găng dŭ-sê ī Dĕ̤ng-báik-kṳ̆ sì-găng () ùi cūng.
**2016 nièng Dá̤-bă chók-cĭng sê̤ṳ-giông** (2016年帝吧出征事件), iâ ké̤ṳk Dṳ̆ng-guók Dâi-lṳ̆k uōng-mìng giéu cáuk **Facebook Biēu-cìng-bău Dâi-ciéng** (--表情包大戰), sê gōng 2016 nièng 1 nguŏk 20 hô̤ găk Báik-dô Táik-bă (百度貼吧) „Lī Ngiê Bă“ (李毅吧) uōng-lŏk lâung-dàng (網絡論壇) tì-ngiê (提議) iù buô-hông Dṳ̆ng-guók Dâi-lṳ̆k uōng-mìng có̤ gì siŏh hâung lê-ê̤ṳng huăng-chiòng niōng-giông (翻牆軟件) lì dŏk-pó̤ GFW, găk Chái Ĭng-ùng cī gūi ciáh céng-dê ìng-ŭk gâe̤ng «Bìng-guō Nĭk-bó̤» (蘋果日報), Săng-lĭk Sĭng-ùng-uōng 
(三立新聞網) gáuk bĭk muòi-tā̤ gì Facebook ciō-hiĕk (主頁) dâi-liông huák-buó pàng-lâung gì sê̤ṳ-giông.
分類:Dṳ̆ng-guók
蔡英文

**蔡英文**（）是蜀隻中華民國（臺灣）其女政治家，也是舊底其民主進步黨其黨主席。

伊敆2016年1月16號當選中華民國其總統，敆5月20號正式上臺。
伊敆2024年5月下臺，賴清德上臺。

分類:臺灣人物
分類:姓蔡
英聯邦

**英聯邦**（）是蜀萆國國際組織，由52萆主權國家（包括屬地）組成其，成員大部分是前英國殖民地或者保護國。英聯邦元首是伊麗莎白二世女王，同時身兼包括英國其16隻英聯邦王國其國家元首，茲16萆國家組成蜀萆現代版其共主邦聯。因為歷史原因，雖然講正式名稱直譯是「國家聯邦」，但是漢語臺中一般固是號𡅏「英聯邦」。敆英語底裡，一般叫做「聯邦」（）。另外，敆非英聯邦國家也叫做「不列顛聯邦」（），廮𡅏區分世界上其它聯邦或邦聯。

## 歷史
大英帝國其形成是300幾年以來貿易、移民共武力征服其結果，期間也有和平其商業共外交活動。帝國敆全世界範圍底裡協助傳播了英國其宗教、信仰、法律、制度、人文、科學、技術、商業、語言、管理模式。帝國霸權對手英國本土實現嘢厲害其經濟成長，固加讓伊敆國際政治臺中有更大其發言權。隨𡅏英國本土其民主繼續深化，海外領土其人民大部分已經可以決定政府其政策共未来，包括立法機關全面選舉共直選行政首長。當然，直頭到20世纪初，各萆殖民地總督仍舊由英國本土委派全權代表英國，直接控制伊其外交共國防其權力。

### 起源
伊丽莎白女王二世敆1959年著多米尼加日向加拿大發言辰候指出，加拿大著1867年7月1日參加聯邦意思是「大英帝國第一獨立國家」其誕生。伊宣称：「嚽也代表現在乞人叫做國際聯合體其獨立國家自由聯合其的開始。」但是，早敆1884年，羅斯伯里爵士敆訪問澳大利亞辰候講過改變大英帝國，因為伊其蜀部分殖民地變成更加獨立，如「聯合國」。英國共殖民地總理其初次會儀著1887年召開，這也造成1911年帝國會議其建立。英聯邦趁帝國會儀發展來。 Jan Smuts敆1917年提出了蜀萆具體其建議，當時伊創造「英聯邦」茲萆詞，固加設想1919年巴黎和平會議懸頂其「未來憲政關係共精神調整」。「英聯邦」茲萆詞敆1921年「英美愛爾蘭條約」臺中頭蜀回得遘英國著法律懸顶其承認，when the term British Commonwealth of Nations was substituted for British Empire in the wording of the oath taken by members of parliament of the Irish Free State.

## 現成員國（按英文字母排列）

## 特別成員
以下國家（地區）敆歷史上共英國都無任何關係：
* &nbsp;：原底是葡萄牙敆非洲其殖民地，共南非相鄰，敆1995年11月13日以特殊身份加入。
* &nbsp;：因為相鄰各國都是英聯邦組織成員，故此敆2009年11月28日加入。

## 參考文獻

## 外部鏈接
* 英聯邦（組織）官方網站

## 參見
* 大英帝國
* 邦聯
** 共主邦聯
*** 英聯邦王國
* 英聯邦元首
* 英聯邦運動會
* 英聯邦日

分類:政治
Nàng-tŭng

**Nàng-tŭng** kō̤-nèng sê:
# 南通鎮, Mìng-âu-gâing â-dā̤ gì siŏh bĭk déng, ché̤ṳ Nàng-tŭng-déng;
# 南通市, Gŏng-sŭ-sēng â-dā̤ gì siŏh bĭk che, ché̤ṳ Nàng-tŭng-chê.
南勢

**南**或**南勢**是四隻方位之一，共北勢相對，也有**南爿**、**南方**其講法。

分類:地理
北勢

**北**或**北勢**是四隻方位之一，共南勢相對，也有**北爿**、**北方**其講法。

分類:地理
福建省 (中華民國)

**中華民國福建省**實際管轄金門、馬祖共烏坵，省會設敆金門。

1946年，中國大陸發生國共內戰，中華民國國民政府敆1949年走去臺灣。1949年8月17號，中國共產黨下底其中國人民解放軍拍底福州， 中華民國將伊其省政府搬遘金門去。

中華民國敆中國大陸儷剩金門、馬祖共烏坵。中國共產黨敆大陸建立中華人民共和國，卜想派部隊去「解放」臺灣，剃了拍金門，都無成功，就變今旦總款其運勢了。

搬遘金門其福建省實際已經虚級化，無臺灣省政府許滿完整，連省級醫院都無。省長也是國民政府直接派過，透底無經過選舉。1956年，福建省政府趁金門搬遘臺北辦公。1996年辦轉金門。1998年，福建省政府正式復活。

## 行政區域
今旦其福建省下底有2萆縣，固有蜀萆鄉由金門代管其：

分類:中華民國
分類:福建
東勢

**東**（dĕ̤ng）或**東勢**是日頭出其方位，共西勢相對，也有**東爿**、**東方**其講法。

茲萆字敆福州話讀書音裏勢也讀「dŭng」。

分類:地理
西勢

**西**或**西勢**是日頭落山其方位，共東勢相對，也有**西爿**、**西方**其講法。

分類:地理
福建農林大學

**福建農林大學**是中華人民共和國其蜀隻大學，敆福建其首府福州。

## 校歌
《福建農林大學校歌》敆1940年創作，也就是《福建省立農學院院歌》。歌詞是：
農爲邦本，訓自先賢，
中華立國五千年。

授民時，盡地力，

深耕易耨古相沿。

功宏耕戰，政以爲先，

吾閩屹立東海緣。

果樹遍野，禾黍連阡，

勖哉我同學，科學宜精研。

拓經界，均地權，報國效殖邊，
農工並進，服膺拳拳。
分類:中國教育
分類:福州
䅢

**䅢**，或者寫作**秞**、**粙**，也號𡅏**稻**，是人類倛糧食。䅢倛果實就是米。

## 參考資料

分類:飲食
日本語

**日本語**（日語發音：[ɲihoŋɡo]），簡稱**日語**，平常也叫**日本話**，是超過1.4億日本儂倛語言。日語共其他語言倛關係固未研究透徹，有儂講伊屬著阿爾泰語系，也有儂講日語自家獨立屬著蜀隻語系。日語由三種文字組合成：漢字、平假名、片假名。日語也有自家倛羅馬字系統。日語受別種語言影響很大：古早有1500年倛歷史日語向漢語借裏真儕詞；遘近代共現代，日語也向英語、德語等語言借裏詞。

分類:語言
分類:亞洲
黃秮

**黃秮**也號𡅏**穄**，是蜀種一年生草本植物，果實是黃色倛，會通做糧食。煮熟以後會做粘粘式，會通做酒。

分類:飲食
吳語

**吳語**是漢儂講倛蜀種語言。講吳語倛儂主要住敆江南地區倛江蘇共浙江兩萆省裏勢，因此吳語也號𡅏「江南話」「江浙話」。

分類:語言
紂王

**紂王**，也號𡅏**帝辛**是商朝倛最後蜀隻國王。伊是武丁倛囝。遘尾了周武王起兵滅商朝，伊自殺。 

儒家裏勢對伊評價野呆。

分類:中國國王
油甜苞

**油甜苞**，也有儂寫作**油天砲**，是蜀種一年生草本植物，也是世界懸頂產量最懸倛糧食。

也告**仁蚣苞**。受普通話影響現在也有儂告伊**玉米**。

分類:飲食
分類:糧食
Mìng-uŏk-nè̤ng

**Mìng-uŏk-nè̤ng** (閩越儂) sê gŭng-nguòng-sèng 110 nièng ī-sèng sĕng-uăk găk gĭng-dáng Hók-gióng gì gṳ̆-mìng, sê Hók-gióng gū-cā gì nguòng-cê̤ṳ-mìng, sṳ̆k-ṳ̆ Báh-uŏk (百越). 
分類:Hók-gióng
閩越儂

**閩越儂**是公元前110年以前生活敆今旦福建倛居民，是福建古早倛原住民，屬於百越。
分類:福建
農曆

**農曆**也號𡅏**黃曆**或者**舊曆**，是東亞倛蜀種傳統倛曆法，由中國儂發明。

農曆是蜀種陰陽曆。

分類:曆法
農曆
Céng-nēu

**Céng-nēu** (進鳥), sṳ̆k chiók-hìng-mŭk (雀形目) dŭng-kuŏ (鶇科). Găk sĕng-ŭk-hŏk gà̤-dēng hô̤ lā̤ **chiók-gṳ̀** (鵲鴝). Iâ giéu **séng-nēu** (信鳥), gū-cā bô hô̤ lā̤ **chĭng-hī** (青喜).
## Chăng-kō̤ cṳ̆-lâiu

分類:Cēu
進鳥

**進鳥**，屬雀形目鶇科。敆生物學懸頂號𡅏**鵲鴝**。也叫**信鳥**，古早復號𡅏**青喜**。
## 參考資料

分類:鳥
百越

**百越**是對舊底住著中國南方倛所有越族儂倛統稱。

百越會通分野価種，包括幹越、揚越、閩越、東甌、南越、雒越等等民族。

分類:福建
分類:廣東
分類:廣西
分類:浙江
分類:江蘇
分類:越南
䗃

**䗃**，是蜀種小型或者中型倛杜墊（一般4釐米—40釐米），生活著世界氣候溫暖倛地方。大部分䗃都是敆天卜暗共暝晡辰候活動，食蟲蟻。䗃也生活著人類房間倛墻共天花板𡅏。

䗃，福清叫**厝䗃**。閩清叫**檐鼠**，東馬來西亞倛福州儂也總款叫。尤溪叫**壁鼠**。 也有**壁虎**倛講法，共普通話蜀樣。

分類:爬行動物
客家

**客家儂**是漢族倛蜀種民系，生活着福建、廣東、廣西、臺灣，講客家語。
分類:民族分類:客家
Clyde gâe̤ng Willis

«**Clyde gâe̤ng Willis**» (*Clyde and Willis*) sê siŏh buô Mī-guók dông-uâ-piéng. Cī buô dông-uâ-piéng sê Andrew Wilson cháung-cô̤ gì. Wilson sê dông-uâ cháung-cô̤-ciā. 

分類:Dông-uâ
粵語維基百科

**粵語維基百科**是使粵語寫其維基百科。粵語維基百科敆2006年3月25號正式成立。遘2022年2月，粵語維基百科都領有122000篇文章。

## 外斗鏈接
*粵語維基百科其頭頁

分類:維基百科
文言文

**文言文**是古代漢字文化圈使其蜀種書面語言，挈漢字來寫。

分類:歷史
分類:語言
櫥

**櫥**，是蜀種傢俬，由盒盒組成。可以直直放地坪懸頂，也會築墻裏。櫥第一重要倛功能就是放乇，故此有蜀雙門或者幾雙門。門𡅏有乇會搦，總款開門放乇就野輕鬆。
分類:傢俬
酒

**酒**是蜀種挈食物發酵做倛飲料。

酒會通分啤酒、白酒、紅酒等等。

分類:飲食
Diù

**Diù**, sê siŏh-cṳ̄ng gă-sĭ, iù ăk-ăk cū-sìng. Kō̤-ī dĭk-dĭk bóng dê-bìng gà̤-dēng, iâ â̤ dê̤ṳk chiòng diē. Diù dâ̤-ék dáe̤ng-iéu gì gŭng-nèng cêu sê bóng nó̤h, gó-chṳ̄ ô siŏh sĕ̤ng muòng hĕ̤k-ciā gūi sĕ̤ng muòng. Muòng lā̤ ô nó̤h â̤ niĕk, ciŏng-uâng kŭi muòng bóng nó̤h cêu iā kĭng-sŭng. 
分類:gă-sĭ
廣西平話

**廣西平話**是中國廣西、廣東、湖南、雲南部分地區其幾種地方話其寬莽莽其叫法。會中分南部平話（桂南平話）共北部平話（桂北平話）兩種。桂南平話內部比較統一，有仂囝粵語其特點，有儂將桂南平話歸成粵語。桂北平話共桂南平話有野大區別，固加桂北平話內部其各芘方言臺中其差異也盡大，故此伓是蜀種單一其方言。桂北平話也有仂囝湘語特點，又共湘南土話有仂囝聯繫。

分類:語言
圖書館

**圖書館**是專門收集圖書共文字資料倛地方，由政府、團體組織或者個人開設。

傳統意義上圖書館專門收集書、地圖等等各種出版物，不過今旦倛圖書館伓啻收集書，固收集相片倛膠片、磁帶、CD、LP、錄像帶共DVD。

分類:教育
分類:信息
劉岐島

**劉岐島**是閩江入海口倛蜀隻島，今旦是屬福州倛馬尾管倛。

劉岐島敆舊底閩國倛辰候地位野重要。許辰候倛甘棠港也號𡅏黃岐港，就是著劉岐島倛黃岐澳夫塊。

分類:福州
分類:島
Nguŏk-guŏng-guŏng (dông-uâ duāng-piéng)

«**Nguŏk-guŏng-guŏng**» (月光光, , guók-cié ĭng-biĕu: /laˈluna/ [laˈluːna]), sê găk 2011 nièng iù Pixar Dông-uâ Gĕ̤ng-cáuk-sék cié-cáuk gì dông-uâ duāng-piéng , iù Enrico Casarosa cék-dō̤ (執導). Găk Ăng-sék Guók-cié Dông-uâ Ōng-diēng (安錫國際動畫影展) siông bóng-ióng gó-gă găk «Ṳ̄ng-gāng Diòng-siók» cĭ-sèng bó̤-huóng. «Nguŏk-guŏng-guŏng» găk 2012 nièng 11 nguŏk 13 hô̤ găk «Ṳ̄ng-gāng Diòng-siók» gì DVD gâe̤ng Làng-guŏng (藍光) guŏng-diĕk (光碟) siông huák-hèng. Cī bĭh duāng-piéng gó ké̤ṳk siŭ-liŏh diŏh «Pixar Dông-uâ Duāng-piéng Hăk-cĭk 2» (--動畫短片合集 2, Ĭng-ngṳ̄: Pixar Short Films Collection, Volume 2).
## Chăng-kō̤ lièng-giék

Ŋuŏk-guŏng-guŏng
Nguŏk-guŏng-guŏng

**nguŏk guŏng guŏng **â̤-sāi sê : 
# Guōng-dĕ̤ng gâe̤ng Hók-gióng gì diòng-tūng dùng-ièu, chiāng chăng-kō̤ Nguŏk-guŏng-guŏng (dùng-ièu); 
# 2011 nièng iù Pixar Dông-uâ Gĕ̤ng-cáuk-sék cié-cáuk gì dông-uâ duāng-piéng, chiāng chăng-kō̤ Nguŏk-guŏng-guŏng (dông-uâ duāng-piéng).
Nguŏk-guŏng-guŏng (dùng-ièu)

«**Nguŏk-guŏng-guŏng**» sê siŏh dèu Guōng-dĕ̤ng gâe̤ng Hók-gióng gì diòng-tūng dùng-ièu. Guōng-hū-bēng (廣府版) gì «Nguŏk-guŏng-guŏng» găk Sóng-dièu gâe̤ng Mìng-dièu sèng-hâiu chók-hiêng, siōng-diòng cé-gĭng (相傳至今). 
Hók-ciŭ-bēng gì «Nguŏk-guŏng-guŏng» sê Dòng-dièu Siòng Gūng (常袞) sū-cáuk . Ciā gŏ̤ ô iā sâ̤ bāng-buōng, Káh-gă gâe̤ng Dièu-sáng gáuk-dê dŭ ô cê-gă gì chióng-huák .

## Gŏ̤-sṳ̀

## Buói-gīng

### Hók-ciŭ-bēng
Hók-ciŭ bēng gì «Nguŏk-guŏng-guŏng» sê Dòng-dièu Siòng Gūng (常袞), sê Hók-ciŭ hiêng-còng (現存) cé̤ṳ gū-lō̤ gì mìng-găng gŏ̤-ièu. Siòng Gūng lūi-guăng (累官) gáu Cāi-sióng (宰相) ī-hâiu ké̤ṳk biēng siàng Hók-gióng Guăng-chák-sṳ̄ (福建觀察使), ĭ găk Mìng-dê (閩地) iā dê̤ṳng-sê gáu-ṳ̆k, cĕng-siék (增設) hiŏng-hâu, gó-gă chĭng-cê̤ṳ gōng-sêu (講授). Ĭ gó cháung-cáuk hĕ̤k-ciā mêng (命) nè̤ng cháung-cáuk lāu 200 gūi dèu mìng-ièu, hĭ-uóng kó̤ cuòi lì niông báh-sáng ŏ̤h chióng-gŏ̤, nêng-sék ùng-huá.Bī-ṳ̀ gōng, Hók-ciŭ-bēng «Nguŏk-guŏng-guŏng» dài-dŏng „Hùng-dòng (洪塘) cūi chĭng mâ̤ dáik dô“ siŏh-guó, cêu gōng gáu dŏng-sì Hók-ciŭ Hùng-dòng cī siŏh-dái gì dê-mâu dĕk-dĭng (特徵).

## Muōi-ció



## Chăng-kō̤ lièng-giék

Ŋuŏk-guŏng-guŏng
Ŋuŏk-guŏng-guŏng
牛頓運動定律

**牛頓運動定律**是物理學三大定律。解釋了作用著物體𡅏倛力共這物體倛運動倛關係，是經典力學倛基礎。
分類:物理
小魔女學堂

《**小魔女學堂**》（日語：）是日本倛動畫片，由TRIGGER製作。起頭𡅏是蜀部動畫電影，2013年3月2號，敆蜀萆叫《動畫未來2013》倛企劃𡅏公開。
接下去倛動畫號𡅏《小魔女學堂：魔法機關倛迎乇》（），趁2015年10月9號開始放映兩𡅏拜。嚽就伓是《動畫未來》倛作品了。嚽是TRIGGER自家配比自家做倛。
以後𡅏，復有蜀部叫《小魔女學堂》倛電視動畫，2017年1月𡅏開始播放，直直遘6月乍放完。這動畫共以前倛動畫所講倛故事就無時間先後倛關係，正正是新倛作品。

## 故事
### 動畫未來倛版本
書出魔法世界，有蜀隻諸娘囝，名字號𡅏閃亮謝莉奧（）。伊愛去七處遊歷，做伊倛暝晡魔法秀。野価儂鍾意伊倛魔法秀，其中就有亞可（）。亞可是蜀隻諸娘囝，做細看了伊表演。許時候，七粒星星趁天𡅏飛落來，變成魔杖，復跳出來佘莉奧。伊掏𡅏魔杖擺蜀擺，就有白雪雪倛大拱門起天上，嫩嫩倛仙子環環轉，復飛來蝦精鱉怪乞佘莉奧拍敗。遘尾了，佘莉奧大聲告：「信心就是汝倛魔法！」就行去。之後亞可心𡅏都是魔法，最後去新月魔法學堂（）讀書了。

遘了學堂以後，亞可魔法𣍐好，上堂愛睏眠，教飛就敆天𡅏乞掃帚拖𡅏飛。但是伊崇拜佘莉奧倛心無變。年段𡅏成績最好倛戴安娜（）共佘莉奧當蔥，亞可客佻幫洛蒂（）、蘇西（）也講佘莉奧敆魔法界名聲𣍐好，伊各儂都見覺佘莉奧倛魔法儷是騙伲囝哥倛。

### 魔法機關倛迎乇
### 2017年電視動畫
## 角色
## 新辭
## 出版倛書
## 電視動畫
## 參考資料

分類:動畫
Siēu-mò̤-nṳ̄ Hŏk-dòng

«**Siēu-mò̤-nṳ̄ Hŏk-dòng**» (小魔女學堂, Nĭk-ngṳ̄: ) sê Nĭk-buōng gì dông-uâ-piéng, iù Trigger cié-cáuk. Kī-tàu lā̤ sê siŏh buô dông-uâ diêng-īng, 2013 nièng 3 nguŏk 2 hô̤, găk siŏh bĭh giéu «Dông-uâ Uôi-lài 2013» (動畫未來 2013) gì kié-huăh (企劃) lā̤ gŭng-kŭi. 
Ciék-â-kó̤ gì dông-uâ hô̤ lā̤ «Siēu-mò̤-nṳ̄ Hŏk-dòng: Mò̤-huák Gĭ-guăng gì Ngiàng-nó̤h» (小魔女学堂: 魔法機關倛迎乇, ), téng 2015 nièng 10 nguŏk 9 hô̤ kŭi-sṳ̄ bóng-ióng lâng lā̤-bái. Cuòi cêu ng-sê «Dông-uâ Uôi-lài» gì cáuk-pīng lāu. Cuòi sê Trigger cê-gă puói-bī cê-gă có̤ gì. 
Ī-hâiu lā̤, bô ô siŏh buô giéu «Siēu-mò̤-nṳ̄ Hŏk-dòng» gì diêng-sê dông-uâ, 2017 nièng 1 nguŏk lā̤ kŭi-sṳ̄ bó̤-bóng, dĭk-dĭk gáu 6 nguŏk cá bóng uòng. Ciā dông-uâ gâe̤ng ī-sèng gì dông-uâ sū gōng gì gó-sê̤ṳ cêu mò̤ sì-găng sĕng-hâiu gì guăng-hiê, ciáng-ciáng-sê sĭng gì cáuk-pīng.

## Gó-sê̤ṳ
### Dông-uâ Uôi-lài gì bēng-buōng
Cṳ̆-chók mò̤-huák sié-gái, ô siŏh ciáh cṳ̆-niòng-giāng, miàng-cê hô̤ lā̤ Siēng-liŏng Siâ-lê-ó̤ (閃亮謝莉奧, ). Ĭ ó̤i kó̤ chék-ché̤ṳ iù-lĭk, có̤ ĭ gì màng-buŏ mò̤-huák-séu (魔法秀). Iā sâ̤ nè̤ng dṳ̆ng-é ĭ gì mò̤-huák-séu, gì-dṳ̆ng cêu ô Ā-kō̤ (亞可, ). Ā-kō̤ sê siŏh ciáh cṳ̆-niòng-giāng, có̤-sá̤ káng lāu ĭ biēu-iēng. Hiā sì-hâiu, chék lăk sĭng-sĭng téng tiĕng lā̤ buŏi lŏk lì, biéng siàng mò̤-tiông (魔杖), bô tiéu chók lì Siă-lê-ó̤. Ĭ dò̤ lā̤ mò̤-tiông bāi siŏh bāi, cêu ô băh-siók-siók gì duâi gūng-muòng (拱門) kī tiĕng-siông (天上), nâung-nâung gì siĕng-cṳ̄ kuàng-kuàng-diōng, bô buŏi lì hà-cĭng-biék-guái ké̤ṳk Siă-lê-ó̤ páh-bâi. Gáu-muōi-lāu, Siă-lê-ó̤ duâi-siăng gó̤: „Séng-sĭng (信心) cêu sê nṳ̄ gì mò̤-huák!“ Cêu giàng kó̤. Cĭ-hâiu Ā-kō̤ sĭng lā̤ dŭ-sê mò̤-huák, có̤i-hâiu kó̤ Sĭng-nguŏk Mò̤-huák Hŏk-dòng (新月魔法學堂, ) tĕ̤k-cṳ̆ lāu.

Gáu lāu hŏk-dòng ī-hâiu, Ā-kō̤ mò̤-huák mâ̤ hō̤, siông-dòng ó̤i káung-mìng, gá-buŏi cêu găk tiĕng lā̤ ké̤ṳk sáu-ciēu tăi lā̤ buŏi. Dáng-sê ĭ cùng-bái Siă-lê-ó̤ gì sĭng mò̤ biéng. Nièng-dâung lā̤ sìng-cék có̤i hō̤ gì Dái-ăng-nā (戴安娜, ) gâe̤ng Siă-lê-ó̤ dŏng-chŭng, Ā-kō̤ káh-dièu-bŏng Lŏk-dé (洛蒂, ), Sŭ-să̤ (蘇西, ) iâ gōng Siă-lê-ó̤ găk mò̤-huák-gái (魔法界) mìng-sĭng (名聲) mâ̤ hō̤, ĭ-gáuk-nè̤ng dŭ giéng-gáe̤k Siă-lê-ó̤ gì mò̤-huák nâ sê piéng niè-giāng-gŏ̤ gì.

### Mò̤-huák Gĭ-guăng gì Ngiàng-nó̤h
### 2017 nièng diêng-sê dông-uâ
## Gáe̤k-sáik
## Sĭng-sṳ̀
## Chók-bēng gì cṳ̆
## Diêng-sê dông-uâ
## Chăng-kō̤ cṳ̆-lâiu

分類:Dông-uâ
豬囝佩奇

《**豬囝佩奇**》是蜀部英國動畫，乞固未去學校其伲囝看。只部動畫由Astley Baker Davis做，E1 kids發行。2004年5月31號頭蜀回播放，播出4季。停了2年，2015年2月14號復播放了新其蜀季。只芘動畫共總著180隻地區播放，仈曾掏下2005年英國電影共電視藝術學院最佳學前動畫獎共2005年安錫國際動畫影展最佳電視動畫獎。主角佩奇其配音員也得遘了2011年英國電影共電視藝術學院最佳兒童演出獎。

## 背景
《豬囝佩奇》每蜀集大概5分鐘，講有蜀頭豬，名「佩奇」，是諸娘囝。伊共伊厝裏儂、客佻幫發生了野価事計。伊其朋友，都是各種各色其哺乳類動物，比例講貓囝、犬囝、兔囝等等，並且都共伊蜀樣大。伊其依弟「喬治」也有另蜀堆共伊蜀樣大其客佻幫。故事其內容，大部份是圍繞平常其生活，比例伲囝哥參加其學前遊戲班、泅水、去依公依嬤厝或且表親其厝、著遊樂場客佻、騎骹踏車等等。

動畫裏勢其角色，雖然講是動物，都共儂蜀樣，有衣裳頌，有厝住，有其也會仈開車，但同時固保留動物其特性。例如，佩奇共伊厝裏儂講話其前後，時不時會像豬蜀樣𧲇𧲇叫。其他動物角色也會發出自家其叫聲。有其固會展現其他其特性，比例兔囝其角色，除𡅏講話其時候會「嗚咿嗚咿」叫，也盡去愛食紅蘿蔔。有仂囝例外其是，兔囝住著山懸頂其洞洞裏勢，雖然伊各儂其洞洞都像人類其厝蜀樣有檻門囝共家具。各種角色無面、畏羞其時候，面都會變紅，喙也有能耐表達悲傷、歡喜、受氣、困惑等等情緒。雖然動畫裏勢其哺乳類動物都有擬人化，但是其他其動物就無總款了。比例鴨囝、烏龜小提、鸚鵡Polly、金魚小金等等。動畫其旁白由John Sparke負責，伊其旁白加強了劇情其喜劇效果：比例有什乇𣍐好其事計發生（比例喬治啼嘛），伊就會加蜀句「啊呀，仱死了」；或者如果角色做其事計野危險（比例佩奇騎車無看前斗），伊就大告「著細膩」。

## 播放
第一季都領有52集，由2004年5月31號開始，著英國第五臺播放。著美國，頭蜀會播放是著2005年8月22號，著卡通頻道其Tickle-U學前電視節目環節；之後2007年12月共2008年1月著Noggin頻道（以後其尼克幼兒頻道）播放。著英國、葡萄牙、意大利、比荷盧、斯堪的納維亞、澳洲也著Nick Jr.頻道播放。

第二季都領有52集，由2006年9月4號開始播放。Cecily Bloom取代Lily Snowden-Fine，乞佩奇配音。其他角色配音也有調動。

第三季著2009年5月4號由英國第五臺兒童節目《MilkShake》播放，佩奇其配音員改為Harley Bird。

## 參考資料
Dṳ̆-giāng Buôi-gì

«**Dṳ̆-giāng Buôi-gì**» (豬囝佩奇) sê siŏh buô Ĭng-guók dông-uâ, ké̤ṳk gó muôi kó̤ hŏk-hâu gì niè-giāng káng. Cī buô dông-uâ iù Astley Baker Davis có̤, E1 kids huák-hèng. 2004 nièng 5 nguŏk 31 hô̤ tàu siŏh huòi bŏ̤-huóng, bŏ̤-chók 4 gié (季). Dìng lāu 2 nièng, 2015 nièng 2 nguŏk 14 hô̤ bô bó̤-huóng lāu sĭng gì siŏh gié. Dìng lāu 2 nièng, 2015 nièng 2 nguŏk 14 hô̤ bô-huóng lāu sĭng gì siŏh-gié. Cī bĭh dông-uâ gê̤ṳng-cūng diŏh 180 ciáh dê-kṳ̆ bó̤-huóng, báik-cèng dò̤-giâ 2005 nièng Ĭng-guók Diêng-īng gâe̤ng Diêng-sê ngiê-sŭk Hŏk-iêng có̤i-gă hŏk-cièng dông-uâ-ciōng gâe̤ng 2005 nièng Ăng-sék Guók-cié Dông-uâ Īng-diēng có̤i-gă diêng-sê dông-uâ-ciōng. Ciō-gáe̤k Buôi-gì gì pói-ĭng-uòng Harley Bird iâ dáik-gáu lāu 2011 nièng Ĭng-guók Diêng-īng gâe̤ng Diêng-sê ngiê-sŭk Hŏk-iêng có̤i-gă ì-dòng iēng-chók-ciōng.

## Buói-gīng
«Dṳ̆-giāng Buôi-gì» muōi siŏh-cĭk duâi-gái 5 hŭng-cṳ̆ng, gōng ô siŏh-tàu dṳ̆, miàng „Buôi-gì“, sê cṳ̆-niòng-giāng. Ĭ gâe̤ng ĭ chió-diē-nè̤ng, káh-dièu-bŏng huák-sĕng lāu iā sâ̤ dâi-gé. Ĭ gì bèng-iū, dŭ-sê gáuk-cṳ̄ng gáuk-sáik gì buô-ṳ̄-lôi dông-ŭk, bī-liê gōng mà-giāng, kēng-giāng, tó-giāng dēng-dēng, béng-chiā dŭ gâe̤ng ĭ siŏh-iông duâi. Ĭ gì ĭ-diê „Gièu-dê“ (喬治) iâ ô lêng siŏh-dŏi gâe̤ng ĭ siŏh-iông duâi gì káh-dièu-bŏng. Gó-sê̤ṳ gì nô̤i-ṳ̀ng, duâi-buô-hông sê ùi-nāu bàng-siòng gì sĕng-uăk, bī-liê niè-giāng-gŏ̤ chăng-gă gì hŏk-cièng iù-hiê-băng, siù-cūi, kó̤ ĭ-gŭng ĭ-mā chió hĕ̤k-chiā biēu-chĭng gì chió, diŏh iù-lŏ̤h-diòng káh-dièu, kiè Kă-dăk-chiă dēng-dēng.

Dông-uâ diē-sié gì gáe̤k-sáik, chŭi-iòng gōng sê dông-ŭk, dŭ gâe̤ng nè̤ng siŏh-iông, ô ĭ-siòng sê̤ṳng, ô chió diêu, ô gì iâ â̤-báik kŭi chiă, dáng dùng-sì gó bō̤-liù dông-ŭk gì dĕk-séng. Liê-ṳ̀, Buôi-gì gâe̤ng ĭ chió-diē-nè̤ng gōng-uâ gì sèng-âu, sì-bók-sì â̤ chiông dṳ̆ siŏh iông uăh-uăh giéu. Gì-tă dông-ŭk gáe̤k-sáik iâ â̤ huák-chók cê-gă gì giéu-siăng. Ô gì gó â̤ diēng-hiêng gì-tă gì dĕk-séng, bī-liê tó-giāng gì gáe̤k-sáik, dṳ̀ lā̤ gōng-uâ gì sì-âu â̤ „ŭ-ĭ ŭ-ĭ“ giéu, iâ cêng-kó̤ ó̤i siăh è̤ng-lò̤-bŭk. Ô lék-giāng liê-ngôi gì sê, tó-giāng diêu diŏh săng gà̤-dēng gì dâe̤ng-dâe̤ng diē-sié, chŭi-iòng ĭ gáuk-nè̤ng gì dâe̤ng-dâe̤ng dŭ chiông ìng-lôi gì chió siŏh-iông ô kāng-muòng-giāng gâe̤ng gă-gê̤ṳ. Gáuk-cṳ̄ng gáe̤k-sáik mò̤-méng, ói-chiĕu gì sì-hâiu, méng dŭ â̤ biéng è̤ng, chói iâ ô niĕ-ài biēu-dăk pĭ-siŏng, huăng-hī, sêu-ké, káung-hĕ̤k dēng-dēng cìng-sê̤ṳ. Chŭi-iòng dông-uâ diē-sié gì buô-ṳ̄-lôi dông-ŭk dŭ ô ngī-ìng-lâung (擬人化), dáng-sê gì-tă gì dông-ŭk cêu mò̤ cūng-kuāng lāu. bī-liê ák-giāng, ŭ-gŭi Siēu-tì (小提), ĕng-ū Polly, gĭng-ngṳ̀ Siēu-gĭng (小金) dēng-dēng. Dông-uâ gì bòng-bĕk iù John Sparke hô-cáik, ĭ gì bòng-bĕk gă-giòng lāu kiŏk-cìng gì hī-kiŏk hâu-guō: bī-liê ô sié-nó̤h mâ̤ hō̤ gì dâi-gé huák-sĕng (bī-liê Gièu-dê tiè-mà), ĭ cêu â̤ gă siŏh-guó „ă-iā, dāng sī-lāu“; hĕ̤k-ciā ṳ̀-guō gáe̤k-sáik có̤ gì dâi-gé iā ngùi-hiēng (bī-liê Buôi-gì kiè-chiă mò̤ káng sèng-dāu), ĭ cêu duâi-gó̤ „diŏh sá̤-nê“.

## Chăng-kō̤ cṳ̆-lâiu

分類:Dông-uâ
凊天

**凊天**也號𡅏**冬天**，是蜀年臺中倛第4季。

遘凊天，中國南方會復凊復凝。
## 參考資料

分類:時間
客佻幫

**客佻幫**也號𡅏**朋友**，是指無親戚關係，但是關係𣍐呆其儂；或者講，是野稠客佻著蜀堆其儂。
分類:社會
日

**日**或者號𡅏**工**，是蜀隻時間單位，差不多相當地球圓地軸自家俥俥蜀環其蜀隻週期。

共其他漢語𣍐蜀樣，閩東語其時間都是講 「幾月幾號」，伓講「幾月幾日」。

分類:時間
Bĭ-bĭ-hiōng

Bóng **bĭ-bĭ-hiōng**, sê niông kāu-kiŏng lā̤ kĕ̤ng-ké sāng-sĕng chuăng-làu (湍流) kó̤ huák siăng-ĭng. Nè̤ng chuŏi bĭ-bĭ-hiōng gì bâing-huák, cêu-sê niông chói biéng siŏh bĭh ièng-kuàng, dāng niông ké bóng chók-lì, cêu â̤-sāi lāu.

分類:ĭng-ngŏk
啤啤響

放**啤啤響**，是讓口腔𡅏空氣產生湍流去發聲音。儂吹啤啤響倛辦法，就是讓喙變蜀萆圓環，仱讓氣放出來，就會使了。

分類:音樂
Ṳ̀ Guŏng-dṳ̆ng

**Ṳ̀ Guŏng-dṳ̆ng** (余光中, 1928 n. 10 ng. 24 h. - 2017 n. 12 ng. 14 h.), Dài-uăng sĭ-ìng. Siā lāu «Hiŏng-chèu» (鄉愁).
分類:Dài-uăng ìng-ŭk
余光中

**余光中**（1928年10月24號-2017年12月14號），臺灣詩人。寫了《鄉愁》。
分類:臺灣人物
克莱德共威利斯

《**克莱德共威利斯**》（*Clyde and Willis*）是蜀部美國動畫片。茲部動畫片是Andrew Wilson創作倛。Wilson是動畫創作者。

分類:動畫
詩

**詩**是蜀種文學形式，講究韻律共美感。詩倛歷史野長，是最古倛文學形式之一。

分類:文學
紫羅蘭永恆花園

《**紫羅蘭永恆花園**》（日語：）是日本倛輕小說，曉加奈寫倛。京都動畫將茲部小說改成動畫，2018年1月上映。敆故事倛世界裏勢，有蜀種儂，會將儂講倛話記紙𡅏，嚽就是自動手記人形。薇爾莉特·伊芙加登（Violet Evergarden）就是蜀種自動手記人形，生雅俊，相拍也𣍐呆。以前做兵，少佐臨死對伊講中意汝，但是伊芙加登𣍐會意什乇是愛。以後𡅏敆郵局工作，也直直努力想探求愛倛意思。
分類:動畫
榕𣗬

**榕𣗬，**是桑科（*Moraceae*）榕屬（*Ficus*）榕亞屬（*Subgen. Urostigma*）下部分植物其通稱，主要包括雅榕（*Ficus concinna*）共榕樹（*Ficus microcarpa*）。

榕𣗬故是福州市其市𣗬。

## 特征
榕𣗬是蜀種四季常青其大𣗬，分佈敆福建、臺灣、廣東、馬來西亞、琉球群島、澳大利亞等熱帶、亞熱帶國家共地區。

榕𣗬一般會生氣根，通俗其號「鬚鬚」或者「榕𣗬鬚」。榕𣗬鬚會垂遘地兜，鑽塗裡繼續生長，過蜀段時間會發遘比手臂故𡅏粗。本底生𣍐深其部分根會趁地裡鑽出，發其格外粗壯，號𡅏「板根」。氣根共板根都有能耐對手支撐榕𣗬，所以榕𣗬會發其高大。

榕𣗬其花生著𣗬椏柄柄懸頂，是隱頭花序，伓是平常看見其許種形態其花。榕𣗬結其果是聚花果、隠花果，樣式野像放嫩去其無花果。

榕𣗬椏椏若是乞剪下去，剪下其地方會流出白色其奶，燋去咧會野𪏸。

## 文化
福州本地舊底就有生野価榕𣗬，野快都有「榕城」其別稱。宋代冶平年間，福州太守張伯玉動員百姓栽榕𣗬，遘熙寧年間，福州就有「綠陰滿城，暑不張蓋」（囫圇城都是樹，熱天伓使遮傘）其環境。之後程师孟接班做太守，復新栽榕𣗬萬上蔸，寫詩遘：三樓相望枕城隅，臨去猶栽木萬株。試問國人來往處，不知曾記使君無？
榕𣗬敆連江、寧德，復號𡅏**薜荔𣗬**（也有書寫做「比式」）。

## 參考資料

分類:植物分類:福建
利巴嫩

**利巴嫩**是中東倛蜀隻國家，共敘利亞共以色列交界。利巴嫩倛歷史野長，宗教共文化野多元。

分類:亞洲國家
聖經

**聖經**（拉丁語：*Biblia*，希利尼語：*Βίβλος*）是猶太教共耶穌教倛宗教經典，包括舊約聖經連新約聖經。

## 外兜鏈接

*聖經新舊約全書（平話字版本）
*聖經新舊約全書（漢字版本）
*福州話有聲聖經
分類:基督教
拉丁語

**拉丁語**（*lingua Latīna*）是古早辰候倛蜀種印歐語言，通行著羅馬王國，羅馬共和國共羅馬帝國。

分類:語言
希利尼

**希利尼**（希利尼語：*Ελλάδα*）也號𡅏**希臘**，是世界發達倛工業化國家。

分類:歐洲國家
躃

**躃**，也號囉**跑**，是指敆陸地上生活倛動物挈骹移動最駃倛蜀種方式。

## 再看
*行墿

分類:體育
禮拜一

**禮拜一**也號𡅏**拜一**，是蜀星期臺中倛蜀日，指禮拜共拜二臺中倛許蜀日。

拜一舊底號𡅏**月曜日**，今旦日本共朝鮮固是總款告倛。

敆基督教倛文化裏勢，上帝著拜一創作出早頭共暝晡。《聖經》「創世紀」倛頭蜀章是總款講倛：

三上帝講：「着務光。」就務光。四上帝看者光是好。上帝分別光共暗。五者光上帝呌囉日中，暗叫囉暝晡。有暝晡，有日中，嚽是第一日。

分類:時間
卟卟車

**卟卟車**（Pŭk-pŭk-chiă），復號𡅏**摩托車**（Mò̤-táuk-chiă），是蜀種使摩托發動來躃倛車。

分類:車
分類:交通工具
化石

**化石**（huá-siŏh，也會讀huá-sĭk）是指留着石頭裏勢倛古生物屍體，一般是古生物倛骨骨共貝殼。

分類:地質
分類:生物
分類:考古
西藏

**西藏自治區**（藏區：）是中華人民共和國倛蜀隻自治區。

## 歷史
## 地理
## 行政單位
*拉薩市
*昌都市
*林芝市
*日喀則市
*山南地區
*拿去地區
*阿里地區

## 經濟
## 人口
## 文化

分類:中國
福建網民案

**福建網民案**是趁2009年6月遘2010年4月茲段時間發生著中國福州倛蜀萆案件。
## 外斗鏈接
* 劉曉原的BLOG

分類:十邑
分類:法律
Ciē-lò̤-làng Īng-hèng Huă-huòng

«**Ciē-lò̤-làng Īng-hèng Huă-huòng**» (紫羅蘭永恆花園, Nĭk-ngṳ̄: ), sê Nĭk-buōng gì kĭng-siēu-siók (輕小說), Hiēu Gă-nâi (曉佳奈) siā gì. Gĭng-dŭ Dông-uâ (京都動畫) ciŏng cī buô siēu-siók gāi siàng dông-uâ, 2018 nièng 1 nguŏk siông-ióng. Găk gó-sê̤ṳ gì sié-gái diē-sié, ô siŏh cṳ̄ng nè̤ng, â̤ ciŏng nè̤ng gōng gì uâ gé cāi lā̤, cuòi cêu-sê cê̤ṳ-dông chiū-gé ìng-hìng (自動手記人形). Mì-ī-lê-dĕk Ĭ-hù-gă-dĕng (薇爾莉特 伊芙加登, Violet Evergarden) cêu-sê siŏh cê̤ṳ-dông chiū-gé ìng-hìng, săng iā cóng, sŏng-páh iâ mâ̤ ngài. Ī-sèng có̤ bĭng, siéu-cō̤ (少佐) lìng-sṳ̄ (臨死) dó̤i ĭ gōng „dṳ̆ng-é nṳ̄“, dáng-sê ĭ mâ̤ huòi-é sié-nó̤h sê ái (愛). Ī-hâiu lā̤ găk iù-guŏh gĕ̤ng-cáuk, iâ dĭk-dĭk nū-lĭk siōng tăng-giù ái gì é-sé̤ṳ.

分類:Dông-uâ
劉德華

**劉德華**（1961年9月27號）是香港倛蜀隻流行歌手共演員。

分類:香港人物
分類:歌手
分類:演員
Dĭ-hŭ

**Dĭ-hŭ** (知乎) sê siŏh gă Dṳ̆ng-guók Dâi-lṳ̆k gì siâ-huôi-huá ông-dák uōng-câng (社會化問答網站), 2011 nièng 1 nguŏk 26 hô̤ cháung-lĭk. Uōng-câng muò-huōng lāu Mī-guók gì Quora. „Dĭ-hŭ“ lâng bĭh cê sê Ùng-ngiòng-ùng, é-sé̤ṳ sê „â̤-báik mâ̤“. 2012 nièng 2 nguŏk muōi, Dĭ-hŭ sāi „huák-hiêng gó duâi gì sié-gái“ (nguòng-lài gì puō-tŭng-uâ ùng-cê sê „發現更大的世界“) có̤ cê-gă sŏng-diòng (宣傳) gì kāu-hô̤.

分類:Uōng-câng
知乎

**知乎**是蜀家中國大陸倛社會化問答網站，2011年1月26號創立。網站模仿了美國倛Quora。「知乎」兩萆字是文言文，意思是「會仈𣍐」。2012年2月尾，知乎使「發現固大倛世界」（原來倛普通話文字是「發現更大的世界」）做自家宣傳倛口號。

分類:網站
中國 (地區)

**中國**（）是東亞倛1隻文明，是世界第一老古早倛文明之一，有6千年上倛歷史。國共內戰中國乞分裂做中華人民共和國共中華民國茲2萆政治實體。

中國倛書語書寫系統倛歷史敆世界是第一長倛。中國倛4大發明：紙、司南、火藥、印刷術，對世界影響盡大。

分類:亞洲國家
味素

**味素**是蜀種調料，主要成分是谷氨酸鈉。味素是由海帶裏勢提取出來倛。

分類:調料
年

**年**是蜀隻時間單位，差不多相當地球圓太陽俥俥蜀環倛蜀隻週期。

分類:時間
硩歲錢

**硩歲錢**是東亞儂做年倛辰候掏乞伲囝倛錢，包着紅紙包裏勢。

分類:中國文化
尾

**尾**，一般號𡅏**尾尾**是着動物骿最下底倛蜀隻部分特別是指軟軟會彎，並且明顯共軀幹分開倛部分。

分類:生理
春節

**春節**是中國第一重要倛年節，慶祝新倛蜀年倛開始。春節倛日期一般趁舊曆正月初一遘正月十五（元宵節）。除𡅏中國大陸，敆臺灣、越南、朝鮮、韓國、日本等蜀批東亞國家共地區也有過春節倛風俗。

敆春節茲幾日，各家各戶都會貼對聯，放炮仗，食太平燕、餃、糖粿，送伲囝哥硩歲錢等活動來慶祝這節日。
 

## 有關倛傳說
根據傳說，古代中國有蜀種動物號囉「年」。「年」惡形惡狀，會闖裏厝𡅏食儂。故此，各家各戶就放炮仗，貼紅色倛紙着門𡅏，總款來乞「年」逐走。

## 外部鏈接
* 中國春節網 （國語）

分類:節日
分類:中國
元宵節

**元宵節**是中國傳統倛年節，日期是舊曆正月十五，是慶祝新年倛尾日。敆福州等南方地區，各家各戶都煮元宵丸食，暝晡舉行燈會，場面真鬧熱。
  

分類:節日
分類:中國
三十暝晡

**三十暝晡**，也號𡅏**廿九暝**，是指農曆春節之前倛許蜀日。茲蜀日敆東亞文化裏勢是蜀年臺中野重要倛蜀日。

分類:節日
分類:中國
𩄻

**𩄻**，也寫做**雺**、**霧**，是蜀種天氣現象。水汽有夠，大氣穩定，相對濕度遘100%，這時候，空氣𡅏水汽會凝結，變成嫩嫩倛水滴，敆空氣𡅏懸浮，總款敆地懸頂卜看乇就看𣍐清楚了。嚽就是𩄻。

兹萆字敆平常講話倛時候野稠使遘，組詞有「落雺」等。

此字敆不同文獻中寫法多種：
#𩄻，《集韻》：未各切，音莫，雨貌。可認為義有引申，但音似不合。
#雺，嚽是「霧」倛異體字，詞典使兹萆字記錄此音可能是𣍐八本字而借用異體字以示區別。
#霧，此字敆多數字典只收錄蜀萆音ô，儷王可銓編寫倛《福州方言字典》臺中記載了兩萆音，文讀音ô，白讀音就是muò。其實，最晏遘民國初年，就已經有福州儂將此音寫成「霧」字倛習慣。另見《集韻》：「謨蓬切，音蒙。」「霧」為古明母字，古音聲母是m，共此音倛聲母相同。

## 參考資料

分類:氣象
2018 nièng Dĕ̤ng-hāi iù-sùng puâng-dùng

**Dĕ̤ng-hāi iù-sùng puâng-dùng** sê̤ṳ-giông (東海油船碰撞事件) huák-sĕng găk 2018 nièng 1 nguŏk 6 hô̤. Hī siŏh nĭk màng-buŏ 8 diēng cō̤-êu, Bă-nā-mā-gék (巴拿馬籍) „SANCHI“ iù-sùng gâe̤ng Hiŏng-gē̤ng-gék sáng-huó-lùng (散貨輪) „CF CRYSTAL“, giàng gáu liê Siông-hāi 300 gŭng-lī gì hāi-méng, dŏk-iòng dâung siŏh dŏi. Iù-sùng „SANCHI“ diē-sié ô ngìng-sék-iù (凝析油), cṳ̄-káik sùng cêu ké̤ṳk huōi-siĕu kó̤.

14 hô̤ cā-tàu 10 diēng cō̤-êu, hàng-bók-cháuk lā̤ bŭk-iòng (爆燃). Huōi huōng-ùi cĭng duâi, siĕu iā gèng, â̤ gáu 200 mī. Sùng gà̤-dēng huōi-iĕng ŭ-tók-tók. Sùng-tā̤ (船體) iâ mâing-mâing sīng lŏk kó̤. Â-dáu 3 diēng cō̤-êu, iù-sùng gó̤-lòng ciáh sīng kó̤. Gŏng-gé̤ṳ Dṳ̆ng-guók Guók-gă Hāi-iòng-guŏh (中國國家海洋局) gì gōng-huák, ĭng-ôi sùng ké̤ṳk huōi-siĕu kó̤, cĭng că̤ iù-ŭ (油污) găk hāi gà̤-dēng siĕu, sĕng-tái kuàng-gīng (生態環境) sê̤ṳ gáu ék-dêng īng-hiōng.
## Chăng-kō̤ cṳ̆-lâiu


分類:Dṳ̆ng-guók
Muò

**Muò** (𩄻, iâ siā có̤ 雺), iâ hô̤ lā̤ **ô** (霧), sê tiĕng-ké hiêng-chiông. Cūi-ké ô gáiu, dâi-ké ūng-dêng, siōng-dó̤i sék-dô (相對濕度) gáu 100%, ciā sì-hâiu, kŭng-ké lā̤ cūi-ké â̤ ngìng-giék (凝結), biéng siàng nâung-nâung gì cūi-dék, găk kŭng-ké lā̤ hièng-pèu (懸浮), ciŏng-uâng găk dê gà̤-dēng bók káng nó̤h cêu káng mâ̤ chĭng-chū lāu. Cuòi cêu sê muò.

Cī bĭh cê găk bàng-siòng gōng uâ gì sì-hâiu iā sèu sāi gáu, cū-sṳ̀ ô „lŏk-muò“ dēng-dēng. 
## Chăng-kō̤ cṳ̆-lâiu

分類:Ké-chiông
報紙

**報紙**也號𡅏**新聞紙**，是蜀種挈價值比較低倛紙印倛蜀種出版物，一般是掏𡅏讓儂會曉最近倛新聞使。

分類:媒體
分類:出版物
分類:信息
2018年東海油船碰撞

**東海油船碰撞**事件發生敆2018年1月6號。許蜀日暝晡8點左右，巴拿馬籍「SANCHI」油船共香港籍散貨輪「CF CRYSTAL」，行遘離上海300公里倛海面上，突然撞蜀堆。油船「SANCHI」裏勢有凝析油，此刻船就乞火燒去。

14號早頭10點左右，含不撮𡅏爆燃。火範圍真大，烧野懸，會遘200米。船懸頂火煙烏黜黜。船體也慢慢沈落去。下晝3點左右，油船囫圇隻沈去。根據中國國家海洋局倛講法，因為船乞火燒去，真儕油污敆海懸頂燒，生態環境受遘一定影響。
## 參考資料


分類:中國
箂球

**箂球**是蜀種體育運動倛辰候使其球。也號𡅏**籃球**。

箂球運動，是蜀種敆箂球場進行其有限接觸運動。雖然大多數情況下底，兩方各5名隊員參加運動，但是3對3、2對2、1對1其比賽也經常會看見。比賽其目的，是將蜀粒箂球嗦遘籃圈裡勢。蜀個籃圈直徑约18英寸（46厘米），懸10英寸（3.048米）。籃圈安裝敆球場兩爿其籃板懸頂。

箂球運動其得分方式，是將球嗦遘對方其籃圈裡。通常情況下底，球隊會獲得2分；儷是敆三分線外斗投球，則獲得3分；儷是對方有犯規行爲，球隊故會罰球來得分，僅得1分。敆比賽結束其辰候，得分領先其球隊為勝方。儷雙方其得分相等，伊各儂會做加時賽來決定勝負。

球員敆場懸頂移動球其方式有兩種，蜀種是敆移動（行走或者奔跑）其辰候將球趁地兜拍起（運球），另蜀種是將球傳遞給隊友。儷敆運球其辰候，球員蜀爿手托球，或者兩爿手掏球，就無能耐再次運球，儷會夠球傳乞隊友，或者投籃。

茲蜀萆運動是詹姆斯•奈史密斯博士敆1891年發明其。
分類:體育
空氣

**空氣**是對地球大氣層臺中所有氣體混合其統稱。今旦地球大氣層裏勢有78%其氮氣，21%其氧氣，固有1%其稀有氣體共混合物。空氣敆自然狀態下底是無味其。

分類:氣象
臺江區

**臺江區**（）是福州倛蜀萆位塊，敆福州城南部，閩江北岸。同名其區敆行政懸頂屬於中華人民共和國福建省福州市，是福州其六區之一。

## 行政區域
臺江區下底有十隻街道。
*茶亭街道
*洋中街道
*蒼霞街道
*義洲街道
*上海街道
*瀛洲街道
*新港街道
*後洲街道
*鰲峰街道
*寧化街道

分類:福州分類:十邑
長樂華僑中學

**長樂華僑中學**著福建省福州市長樂區會堂路156號。1958年，學校成立，最早其前後是初級中學，敆1985年開始收高中學生，變成完全中學。2010年，學校又開始收內地其新疆學生。同時，敆茲蜀年8月份，學校乞確認為「福建省一級達標高中」，是長樂第一中學以後，長樂第二個達遘「福建省一級達標高中」其學校。
分類:福州學校
Diòng-lŏ̤h Huà-gièu Dṳ̆ng-hŏk

**Diòng-lŏ̤h Huà-gièu Dṳ̆ng-hŏk** (長樂華僑中學) diŏh Hók-gióng-sēng Hók-ciŭ-chê Diòng-lŏ̤h-kṳ̆ Huôi-dòng-lô (會堂路) 156 hô̤. 1958 nièng, hŏk-hâu sìng-lĭk.
分類:Hók-ciŭ_hŏk-hâu
螞蝴

**螞蝴**，敆閩侯也叫**田哎**，普通話叫**蜻蜓**。是蜀種昆蟲，主要分布敆中國共印度等國家。

分類:節肢動物
氫

**氫**，是蜀種化學元素，原子序數是1，元素符號是H，伊敆元素週期表裡勢排頭位，是最輕其元素。常見其單質是氫氣，是最輕其氣體。
## 常見反應
氫氣做燃料：2H2 + O2->[{點燃}] 2H2O

實驗室做氫氣（鋅粒 + 稀硫酸）：Zn + H2SO4 -> ZnSO4 +H2 ^

## 同位素

同位素是質子數蜀樣，但是質量數（或中子數）𣍐蜀樣其核素。氫是唯一蜀萆其同位素有𣍐蜀樣名字其元素。分別是：氕（氫1，H，{}_1^1 \rm H）、氘（氫2，重氫，D，{}_1^2 \rm H）、氚（氫3，超重氫，T，{}_1^3 \rm H）。

分類:化學元素
氦

**氦**，是蜀種化學元素，伊其原子序數是2，元素符號是He。單質是**氦氣**，是蜀種稀有氣體。氦其希臘文有日頭其意思，日頭其能量就是核聚變來其。

4H -> He

分類:化學元素
鋰

**鋰**，是蜀種化學元素，原子序數是3，元素符號是Li。鋰是密度最小其金屬，也是蜀種稀有金屬。鋰電涂就是伊做其。

分類:化學元素
鈹

**鈹**，是蜀種化學元素，原子序數是4，元素符號是Be。伊也是蜀種兩性金屬，會敆酸共鹼臺中溶解。伊一般掏去做合金，但是鈹共伊其化合物都是有毒其。

分類:化學元素
硼

**硼**，是蜀種化學元素。伊其原子序數是5，元素符號是B。硼也是人體其微量元素，對儂家野重要。

分類:化學元素
碳

**碳**，是蜀種化學元素。伊其原子序數是6，元素符號是C。伊是蜀種野常見其元素，也是野重要其元素。生活、工業等都有碳其參與，譬如講，金剛石共石墨就是碳做其。伊敆常溫下固野穩定，所以伊其使法固有野価。

## 常見反應

### 碳其燃燒

氧氣有夠：C + O2  ->[{點燃}]CO2 

氧氣無夠：2C + O2  ->[{點燃}]2CO2 

懸頂兹兩萆都是化合反應。

**一氧化碳（CO）有毒，**所以講，儂家使碳其辰候注意氧氣有無夠是野重要其。

### 碳做還原劑
碳還原氧化銅：C + 2CuO  ->[{高溫}] 2Cu + CO2 ^

碳還原氧化鐵：3C + 2Fe2O3   ->[{高溫}] 4Fe + 3CO2 ^

懸頂兹兩萆都是置換反應。

碳固會還原二氧化碳，是化合反應：C + CO2  ->[{高溫}]2CO 

### 一氧化碳

實驗室還原氧化鐵：Fe2O3 + 3CO  ->[{高溫}] 2Fe + 3CO2

實驗室還原氧化銅:CuO + CO   ->[{△}] Cu + CO2

### 二氧化碳

實驗室做二氧化碳其方法（ 石灰石／大理石 ＋ 稀鹽酸 ）：CaCO3 + 2HCl  -> CaCl2 + H2O + CO2 ^

一般使澄清石灰水（氫氧化鈣）來檢驗做出其二氧化碳：Ca(OH)2 + CO2  -> CaCO3 v + H2O

一般使燒鹼（氫氧化鈉）來吸收二氧化碳：2NaOH + CO2  -> Na2CO3 + H2O

## 共生物關係

碳固是生物其最基本元素，細胞乾重下最価其就是碳。

所以講，**碳是生命其核心元素，無碳就無生命。**

分類:化學元素
氟

**氟**，是蜀種化學元素，伊其原子序數是9，元素符號是F，是鹵素元素。氟氣是伊其常見單質，氟氣其氧化性野強，但是伊有毒，也野臭，是蜀種黃黃其氣體。

## 氟利昂

氟利昂，又叫氟氯烴，一般敆冰箱共空調裡勢做製冷劑。但是伊會破壞大氣其臭氧層，所以現在有其國家已經限制伊了。

## 氫氟酸

氫氟酸（HF），是蜀種弱酸，但是伊野毒，對人體共衣服都伓好，所以使其前後特別注意。

一般使氫氟酸蝕刻玻璃：SiO2 + 4HF  -> 2H2O + SiF4 ^

## 參考資料

氫氟酸其危害（知乎）

## 再看

*氯

*溴

*碘

*砹

分類:化學元素
氧

**氧**，是蜀種化學元素。伊其原子序數是8，元素符號是O。氧是地壳臺中最豐富，分佈最価其元素。伊其單質氧氣是空氣臺中體積第二価其氣體。氧固是生物共非生物最重要其元素。儂就是使氧氣呼吸其，無氧氣其話儂家就無辦法生活了。

## 常見反應
因為氧氣跟野価乇會反應，所以敆這塊就無都講出了。下底講下做氧氣其方法。

實驗室做氧氣有下底三種方法：

1.加熱高錳酸鉀：2KMnO4 ->[{△}] K2MnO4 + MnO2 + O2 ^

2.加熱二氧化錳共氯酸鉀：2KClO3 ->[{MnO2}][{△}] 2KCl + 3O2 ^

3.雙氧水（過氧化氫）催化分解（催化劑一般使二氧化錳）：2H2O2 ->[{MnO2}] 2H2O + O2 ^

分類:化學元素
氮

**氮**，是蜀種化學元素，伊其原子序數是7，元素符號是N。氮敆空氣臺中是體積最価其元素。伊也是植物臺中最重要其元素之一。固有，儂家包裝裡勢食其乇就是使氮氣做保護氣體其。

## 共生物關係

氮（N），磷（P），鉀（K）敆植物生長其前後是必須其元素，無氮其話植物會野小，箬箬也是黃黃其。

分類:化學元素
Páh-săi

**Páh-săi**, **páh-săi-mā**, iâ hô̤ lā̤ **ū-săi** (舞獅), sê siŏh cṳ̄ng Dĕ̤ng-ā mìng-găng diòng-tūng ngiê-sŭk.
分類:Ùng-huá
𰫕

****，是使芭蕉箬 或且糖餜箬包秫米餡或者豆餡炊出來倛。以前是供神明。

箬野𪏸，故此有總款蜀句話：「食𡅏，箬貼別儂𩩍𡅏。」意思是講將禍害、罪責等等推遘別儂身𡅏。

## 參考資料

## 外斗鏈接
*字海網 懸頂其字
*GlyphWiki 懸頂其字
*漢典網 懸頂其字

分類:福州
分類:丸囝食品
分類:中國節慶食品
Că̤

**Că̤** (), sê sāi bă-ciĕu-nó̤h bău sŭk-mī-ăng hĕ̤k-ciā dâiu-ăng cṳ̄ chók lì gì. Ī-sèng sê gáe̤ng sìng-mìng-că̤.

## Chăng-kō̤ cṳ̆-lâiu

分類:Uòng-giāng sĭk-pīng
分類:Sĕk-ék
分類:Dṳ̆ng-guók_ciék-kéng_sĭk-pīng
氖

**氖**，是蜀種化學元素，伊其原子序數是10，元素符號是Ne。伊野穩定，所以一般都是單質氖氣。氖氣是蜀種無顏色其稀有氣體，因為伊敆放電其前後會發出橙紅色其光，所以講儂家一般使伊來做霓虹燈，試電筆使伊也野好。

分類:化學元素
藍尾星

**藍尾星**，普通話叫螢火蟲，是蜀種昆蟲，暝晡前後伊其下底會發出綠綠其光。福州童謠有「藍尾星，光彈彈。拍鐵鼓，起涼棚。涼棚厝，織蠐布」其講法。但是現在環境伓好，藍尾星都野少了。
分類:節肢動物
鈉

**鈉**，是蜀種化學元素，伊其原子序數是11，元素符號是Na。伊也是蜀種野活潑其金屬，所以鈉元素野価都是化合物。敆儂家生活臺中，譬如講，儂家食其鹽就是氯化鈉（NaCl）。伊其焰色反應是黃色。鈉固是人體其重要元素。

## 常見反應

### 單質

常溫下共氧氣反應：4Na + O2 -> 2Na2O

鈉共氧氣敆燃燒其前後反應：2Na + O2 ->[{點燃}] Na2O2

鈉共水反應：2Na + 2H2O -> 2NaOH + H2 ^

鈉共四氯化鈦反應：TiCl4 + 4Na ->[{700-800℃}] Ti +4NaCl

做鈉（工業）：2NaCl ->[{通電}] 2Na + Cl2

### 氧化鈉
氧化鈉共水反應：Na2O + H2O -> 2NaOH

氧化鈉共鹽酸反應：Na2O + 2HCl -> 2NaCl + H2O

### 過氧化鈉
過氧化鈉共水反應：2Na2O2 + 2H2O -> 4NaOH + O2 ^

過氧化鈉共二氧化碳反應：2Na2O2 + 2CO2 -> 2Na2CO3 + O2

### 碳酸鈉共碳酸氫鈉

**碳酸鈉也叫蘇打共純鹼，碳酸氫鈉也叫小蘇打。**

碳酸鈉共氫氧化鈣反應：Na2CO3 + Ca(OH)2 -> CaCO3 v 2NaOH

碳酸鈉共氯化鈣反應：Na2CO3 + CaCl2 -> CaCO3 v + 2NaCl

碳酸鈉共野少其鹽酸反應：Na2CO3 + HCl -> NaHCO3 + NaCl

碳酸鈉共野価其鹽酸反應：Na2CO3 + 2HCl -> 2NaCl + H2O + CO2 ^

碳酸氫鈉共鹽酸反應：NaHCO3 + HCl -> NaCl + H2O + CO2 ^

#### 碳酸鈉共碳酸氫鈉其轉換

##### 碳酸鈉變碳酸氫鈉

加鹽酸：Na2CO3 + HCl -> NaHCO3 + NaCl

加二氧化碳共水：：Na2CO3 + H2O + CO2 -> 2NaHCO3

##### 碳酸氫鈉變碳酸鈉

加熱：2NaHCO3 ->[{△}] Na2CO3 + CO2 ^ + H2O

加氫氧化鈉：NaHCO3 + NaOH -> Na2CO3 + H2O

分類:化學元素
鼓山

**鼓山**是福州最出名倛蜀幢山，敆福州市區東邊郊外8公里夫塊，屬晉安區鼓山鎮管。

分類:山分類:福州